title: Teharonhiawako (mytologia)

text:
Teharonhiawako tai Teharonhiawagon on mohawkien ja onondagojen palvoma jumala. Hänen nimensä merkitsee "hän joka pitää taivasta käsissään". Jumalalle on myös toinen nimi Oterongtongnia, joka takoittaa "pieni puu". Teharonhiawagon on luonut kaikki hyvät asiat, ja hän tuo terveyden ja menestyksen. Teharonhiawagon hallitsee aamua ja päivää, kun taas ilta ja yö ovat hänen vastustajansa Tawiskaronin vallassa.
Teharonhiawako oli Irokeesien mytologiassa eläinten, lääkkeiden ja kukkien jumala ja Sawiskeran veli, joka tappoi äitinsä.


title: Jun Chen

text: Jun Chen on kiinalais-amerikkalainen tähtitieteilijä ja pikkuplaneettojen löytäjä.


title: Jun Chen

text: Yhdessä David Jewittin ja Jane Luun ja muiden tähtitieteilijöiden kanssa, hän on löytänyt monia Kuiperin vyöhykkeen kappaleita.


title: Encken jako

text: Encken jako on 325-km leveä aukko Saturnuksen A-renkaan sisällä. Sen aiheuttaa Saturnuksen kuu Pan, joka kiertää sen sisällä. Vaikka James Edward Keeler löysi sen vuonna 1888, se on nimetty Johann Franz Encken mukaan, koska hän tutki renkaita.


title: Marthe Villalonga

text: Marthe Villalonga (s. 20. maaliskuuta 1932 Fort de l'Eau, Algeria) on ranskalainen näyttelijä. Hän aloitti filmiuransa 1960-luvulla ja ura on jatkunut 2010-luvulle saakka, joten rooleja on paljon sekä elokuvissa että teatterissa. Tunnetuimmat työt ovat 1970-luvulta: "La belle aventure" (tv-elokuva, 1971), "Katkera voitto" ("Verdict", 1974), "Calmos" (1976), "Pure, vampyyri, pure!" ("Dracula père et fils", 1976), "Un éléphant ça trompe énormément" (1976), "Nous irons tous au paradis" (1977), "Playmate, leikkitoveri" ("Le dernier amant romantique", 1978), "Les ringards" (1978), "Le coup de sirocco" (1979) ja "Voittamaton ykkönen" ("The Big Red One", 1980). Useimmat näistä ovat komedioita. Myöhempää tuotantoa on toimintaelokuva "Daltonin veljekset" (2004).


title: Charlotte von Mecklenburg-Strelitz

text: Charlotte von Mecklenburg-Strelitz (19. toukokuuta 1744 – 17. marraskuuta 1818) oli saksalainen prinsessa josta tuli Yrjö III:n puolisona Englannin ja Irlannin kuningatar.


title: Charlotte von Mecklenburg-Strelitz

text: Charlotte oli pienen pohjoissaksalaisen Mecklenburg-Strelitzin herttuakunnan herttuan nuorin tytär.


title: Charlotte von Mecklenburg-Strelitz

text:
Yrjö III pyysi neuvonantajaansa etsimään sopivan vaimon protestanttisten saksalaisten prinsessojen joukosta. Valinta osui Charlotteen, ja avioliitosta sovittiin ilman että tulevat puolisot näkivät toisiaan.
Kuningasparille syntyi 15 lasta, joista 13 selvisi aikuisiksi asti. He asuivat aluksi St Jamesin palatsissa, mutta ostivat Buckinghamin palatsin ja muuttivat sinne vuonna 1762.


title: Charlotte von Mecklenburg-Strelitz

text: Sekä Charlotte että kuningas olivat musiikintuntijoita. Erityisesti Georg Friedrich Händel oli heidän suosiossaan. Johann Sebastian Bachin yhdestoista poika Johann Christian Bach oli kuningattaren hovimuusikko. Mozart soitti kungingttarelle kahdeksanvuotiaana.


title: Charlotte von Mecklenburg-Strelitz

text: Kuningatar oli kiinnostunut myös kasvitieteestä ja Kew Gardensista. Helokolibrikukka " Strelitzia reginae" on saanut tieteellisen nimensä hänen kunniakseen.


title: Charlotte von Mecklenburg-Strelitz

text: Kuningatar on erittäin suosittu Yhdysvalloissa, Pohjois-Carolinan osavaltion suurimmassa kaupungissa Charlottessa, joka on saanut hänen mukaansa sekä virallisen nimensä että lempinimen Queen City.


title: Charlotte von Mecklenburg-Strelitz

text: Historioitsija Mario de Valdes y Cocom on spekuloinut, että Charlottella on voinut olla afrikkalaisia esi-isiä 1300-luvulla.


title: Sergei ja Julia Skripalin myrkytystapaus

text: Yhdistyneen kuningaskunnan tiedustelupalvelun hyväksi työskennellyt entinen venäläinen sotilastiedustelija Sergei Skripal ja hänen tyttärensä Julia myrkytettiin Salisburyssa, Englannissa novitšok-hermomyrkyllä 4. maaliskuuta 2018. Skripalit selvisivät murhayrityksestä elossa, mutta tapaus vaikutti kuolettavasti myös sivullisiin ja siitä seurasi kansainvälinen diplomaattinen kriisi.


text: Britannian hallitus syytti Venäjää murhayrityksestä ja ryhtyi rankaiseviin toimenpiteisiin Venäjää vastaan karkottamalla venäläisiä diplomaatteja. Britannian liittolaiset tukivat sen virallista arviota tapauksesta ja ryhtyivät myös toimenpiteisiin. Venäjä kiisti väitteet ja ryhtyi vastatoimiin Britanniaa ja sen liittolaisia vastaan.


text: Britannia nimesi myrkytykseen syyllisiksi Aleksander Petrovin ja Ruslan Boširovin, venäläisen sotilastiedustelupalvelun agentit, oikeilta nimiltään Aleksandr Miškin ja Anatoli Tšepiga.


text: Maaliskuussa 2018 Sergei Skripal ja hänen tyttärensä myrkytettiin novitšok-hermomyrkyllä Salisburyn kaupungissa.


text: BBC:n mukaan sekä Sergei että Julia olivat olleet venäläisten viranomaisten tarkkailun alaisina ennen myrkytystä: esimerkiksi Julian sähköpostiin oli murtauduttu. Venäläisen uutissivusto Fontankan siteeraamien tšekkiläisten tiedotusvälineiden mukaan Venäjän sotilastiedustelu oli seurannut Sergei Skripalia ainakin vuodesta 2014 lähtien.


text: Perjantaina 2.3.2018 kaksi miestä nousi Moskovassa lentokoneeseen, joka laskeutui Gatwickin lentoasemalle Britanniassa. Heillä oli Britannian pietarilaisen konsulaatin myöntämät viisumit, jotka he olivat saaneet esiintymällä liikemiehinä. Heillä oli matkustusasiakirjoina aidot Venäjän passit. He asettuivat yöksi City Stay -hotellille Itä-Lontoossa. Lauantain iltapäivällä he matkustivat Salisburyyn tiedustelumatkalle ja palasivat kahden tunnin kuluttua Lontooseen. Sunnuntaiaamulla kello 8:00 he lähtivät hotellilta uudestaan, palasivat Salisburyyn ja kävivät Sergei Skripalin asunnon läheisyydessä. Silloin he asettivat Novitšok-hermomyrkkyä talon ulko-oven kahvaan. Sen jälkeen miehet palasivat Lontooseen ja kello 22:30 he lähtivät Heathrown lentokentältä Aeroflotin lennolla Moskovaan.


text: Myrkky olisi tuntunut oven avaajasta märältä, mutta vaarattomalta. Novitsok-kemikaalien monista varianteista Skripalien myrkytykseen käytettiin ehkä A-234:ää.


text: Kyseisenä päivänä Skripalit söivät ravintolassa ja kävivät pubissa. Ravintolassa Sergei Skripal huusi ja käyttäytyi sekavasti, mahdollisesti myrkyn vaikutuksesta. Myöhemmin ohikulkija näki Skripalit istumassa penkillä nähtävästi jonkin vahvan aineen vaikutuksen alaisina: nainen nojasi mieheen sammuneen näköisenä ja mies katsoi taivaalle ja teki omituisia eleitä käsillään.


text: Skripaleista soitettiin poliisille sunnuntaina 4. maaliskuuta 2018 noin kello 16:15. Pari oli liikkumaton eikä reagoinut ärsykkeisiin. Heillä ei ollut ulkoisia vammoja. Ymmärrettyään käsillä olevan lääketieteellinen hätätilanne, poliisi kutsui apuvoimia. Ambulanssi ja palomiehet saapuivat paikalle. Kyseessä epäiltiin olevan opioidien yliannostus. Kello 17:10 lääkärihelikopteri kuljetti naisen sairaalaan. Mies vietiin ambulanssilla. Heidät kuljetettiin tehohoitoon Salisburyn aluesairaalaan.


text: Pian paikalla olleet poliisit ja ensihoitajat ilmoittivat kärsivänsä oudoista oireista: heidän silmänsä kutisivat ja heillä oli hengitysvaikeuksia.


text: Skripal ja hänen tyttärensä olivat kriittisessä tilassa. Sairaalan henkilökunta ei uskonut uhrien selviävän elossa. Sairaalan työntekijät eivät olleet suojautuneet hermomyrkyiltä ja pelkäsivät joutuvansa itsekin aineen vaikutukselle alttiiksi. Sairaalassa Skripaleille annettiin voimakasta rauhoittavaa ainetta, mikä auttoi heitä sietämään lääketieteellisiä laitteita, joihin heidät kytkettiin, ja myös suojasi heitä hermomyrkyn aiheuttamilta aivovaurioilta.


text: Skripaleiden lisäksi myös kolme tapausta tutkinutta poliisia sai oireita myrkystä. Yksi poliiseista sai myrkkyä itseensä Skripalin kotitalolla. Hän pääsi sairaalasta 22.3. ja kertoi lehdille uskovansa, ettei palaa enää koskaan entiselleen. Myrkky vaikutti myös 38 muuhun henkilöön, mutta heidän oireensa jäivät vähäisiksi.


text: 25 päivän kuluttua myrkytyksestä Julia Skripal oli tullut tajuihinsa ja oli paranemassa. 33 päivän kuluttua myös Sergei Skripal oli tullut tajuihinsa. Sergei Skripal ei toipunut murhayrityksestä yhtä hyvin kuin tyttärensä. Venäjän suurlähetystö toivotti Skripalille pikaista paranemista.


text: Julia Skripal pääsi sairaalasta 36 päivän jälkeen. Sergei Skripal pääsi sairaalasta 18.5.2018, kun myrkytyksestä oli kulunut 75 päivää. He jatkavat toipumistaan paikassa, jonka sijaintia ei kerrota julkisuuteen.


text: Poliisi sulki yleisöltä useita alueita kaupungin keskustasta, mm. "Zizzi"-ravintolan ja "The Bishop's Mill" -pubin. Ravintola ja pubi avataan seuraavan kerran vuoden 2018 jouluun mennessä. Suojavarusteisiin sonnustautuneet joukot puhdistivat katua vesiletkuilla. Yhdeksän paikkaa Salisburyssä oli puhdistettava hermomyrkyn jäämistä, joita myrkyn kanssa tekemisiin joutuneet uhrit olivat levittäneet ympäri kaupunkia. Useiden tapauksessa mukana olleiden hälytysajoneuvojen arvioitiin mahdollisesti saastuneen myrkystä, joten ne suljettiin varastoon ja lopulta haudattiin kaatopaikalle. Tapauksen parissa työskenteli kellon ympäri noin 250 vastaterrorismijaoston etsivää, jotka tutkivat yli 5 000 tuntia turvakamerakuvaa, 1 350 takavarikoitua todistuskappaletta ja 500 todistajaa. Poliisin operaatio tuli maksamaan ainakin 7,5 miljoonaa puntaa (n. 8,5 miljoonaa euroa).


text: "The Telegraph" -lehden tietojen mukaan poliisi on sittemmin tunnistanut epäillyt tekijät . Kasvojentunnistusteknologian avulla poliisi on tunnistanut kaksi viranomaisille aikaisemmin tuntematonta henkilöä, jotka poistuivat Britanniasta matkustajalennolla peitenimen turvin. Poliisi uskoo heidän olevan tällä hetkellä Venäjällä. Tutkijoiden mukaan iskun tekijät ovat todennäköisesti Venäjän sotilastiedustelupalvelun GRU:n nykyisiä tai entisiä agentteja.


text: 5. syyskuuta 2018 Britannian syyttäjänlaitos nimesi myrkyttäjät: he ovat Aleksander Petrov ja Ruslan Boširov – mutta viranomaisten mukaan nämä nimet lienevät keksittyjä. "Daily Telegraphin" mukaan poliisi kuitenkin tietää kummankin oikean henkilöyden. Heitä syytetään Skripaleiden ja myrkkyä saaneen poliisin murhayrityksestä, tarkoituksellisesta ruumiinvamman tuottamuksesta sekä novitšokin käytöstä vastoin kemiallisten aseiden kieltosopimusta. Britannia on antanut miehistä eurooppalaisen pidätysmääräyksen, mutta ei vaadi syyllisiä luovutettaviksi, sillä Venäjän perustuslaki ei luovutusta salli.


text: Pääministeri Theresa Mayn mukaan epäillyt ovat Venäjän sotilastiedustelun GRU:n palveluksessa ja toimivat esimiestensä käskystä. Yhdysvaltojen, Ranskan, Saksan ja Kanadan johtajat ilmoittivat tukevansa Britannian päätelmiä ja olevansa varmoja, että myrkytyksestä epäillyt ovat GRU:n palkkalistoilla ja että Skripalin murhayritys oli hyväksytty korkealla tasolla Venäjän hallituksessa.


text: Alkuun Venäjä ilmoitti, että epäillyt ovat sille tuntemattomia. "Median julkaisemat nimet, kuten myös heidän valokuvansa, eivät merkitse meille mitään", vakuutti Venäjän ulkoministeriön edustaja. Venäjän johdon mukaan Venäjällä ei ole mitään tekemistä myrkytyksen kanssa. Vladimir Putinin mukaan kyseiset miehet ovat siviilejä, eivät sotilastiedustelun palveluksessa, eikä koko tapauksessa ole mitään erikoista tai rikollista.


text: Tämän jälkeen syyllisiksi nimetyt miehet esiintyivät Venäjän valtiollisen RT-kanavan televisiohaastattelussa. He sanoivat olevansa liikemiehiä, jotka tutkivat urheiluravinteiden markkinoita. He sanoivat olleensa Salisburyssa turisteina ja tulleensa katsomaan Salisburyn katedraalia, mutta lähteneensä seuraavalla junalla takaisin, koska satoi lunta. He kiistivät työskentelevänsä Venäjän sotilastiedustelulle ja kiistivät jyrkästi väitteet myrkystä.


text: Britannian poliisin mukaan kaksikon hotellihuoneesta löytyi jäämiä novitšokista.


text: Tutkivan kansalaisjournalismin sivusto Bellingcat kertoo selvittäneensä miesten todellisen henkilöyden.


text: “Ruslan Boširov” on todellisuudessa Venäjän sotilastiedustelun GRU:n palkittu upseeri Anatoli Vladimirovitš Tšepiga. Eversti Tšepiga on syntynyt vuonna 1979 Amurin alueella Venäjän Kaukoidässä. 18-vuotiaana hän liittyi Venäjän Kaukoidän sotilasakatemiaan Blagoveštšenskissä. Hän on Venäjän spetsnaz-erikoisjoukkojen sotilas, joka on sotinut Tšetšeniassa ja Ukrainassa. Hänellä oli merkittävä rooli toisessa Tšetšenian sodassa. Hänelle on myönnetty yli 20 erilaista kunniamerkkiä, mm. vuonna 2014 Venäjän federaation sankari -merkki, joka on Venäjän korkein sotilaallinen kunniamerkki. Tšepiga otti käyttöön peitenimen Ruslan Boširov vuosien 2003 ja 2010 välillä.


text: Aleksandr Petrov -nimellä esiintynyt henkilö on todellisuudessa Aleksandr Jevgenjevitš Miškin. Miškin on Bellingatin ja venäläisen toimittajaryhmän Insiderin selvitysten mukaan 39-vuotias Venäjän sotilastiedustelun GU:n eli entisen GRU:n sotilaslääkäri. Miškin on syntynyt vuonna 1979 pienessä Lojgan kylässä Arkangelin alueella Pohjois-Venäjällä. Myös Miškin on nimetty Venäjän federaation sankariksi.


text: Bellingat perustaa väitteensä mm. henkilön tuntevien ihmisten todistuksiin, kopioihin henkilöllisyystodistuksista, sotilaskoulujen vuosikirjakuviin sekä julkisista tietokannoista löytyneisiin osoitetietoihin, passihakemuksiin ja passikuviin.


text: Murhayritykseen liittyy kolmaskin venäläisagentti, joka suoritti tiedustelutehtävän ennen iskua. Hänen henkilöllisyytensä on viranomaisten tiedossa. Venäläisen uutissivusto Fontankan mukaan kolmas henkilö on 45-vuotias GRU:n agentti Sergei Fedotov. Fedotov vieraili Britanniassa ja poistui maasta samoina päivinä kun kaksi muutakin teosta epäiltyä venäläistä. Lisäksi Fedotovin passinnumero on samaa sarjaa kuin sotilastiedustelun agenteilla.


text: Viranomaiset uskovat, että salamurhaaja tiesi, että myrkky tultaisiin tutkinnassa yhdistämään Venäjään, ja tämän olisi tarkoitus toimia varoituksena loikkareille ja tiedonantajille. Sen, että teko tapahtui kaukana Lontoosta, on tarkoitus viestittää, että mikään paikka ei ole Venäjän ulottumattomissa.


text: Kyseessä oli ensimmäinen kerta toisen maailmansodan jälkeen, kun sotilaallista hermomyrkkyä käytettiin Euroopan maaperällä. Saksan ulkoministeri Heiko Maas totesi, että ensimmäisen kerran toisen maailmansodan loputtua kemiallista asetta käytettiin keskellä Eurooppaa.


text: Yleisellä tasolla hermomyrkyistä tiedetään, että vaikka ihminen selviäisi niiden kosketuksesta hengissä, hänelle jää todennäköisesti erilaisia hermostollisia oireita loppuiäksi. Hermokaasujen tiedetään aiheuttavan kuoleman lisäksi mm. hermojen tuhoutumista, kipuja, tuntohäiriöitä, halvautumista, rauhattomuutta, ärtyvyyttä, tasapainohäiriöitä ja puhevaikeuksia. Skripalien vammat saattavat vaatia jatkuvaa hoitoa.


text: Ison-Britannian mukaan Venäjän valtio oli vastuussa myrkytyksestä. Ulkoministeri Boris Johnsonin mukaan oli "ylivoimaisen todennäköistä", että Vladimir Putin oli määrännyt iskun. 12. maaliskuuta Theresa May sanoi, että Britannian hallitus päättelee, että Venäjä oli todennäköisesti teon takana, koska asiantuntijat olivat tunnistaneet käytetyn myrkyn; koska tiedettiin, että Venäjä on kyseistä myrkkyä aiemmin tuottanut ja kykenisi siihen edelleen; koska Venäjän tilillä on salamurhia ennestään; ja koska Venäjä pitää loikkareita salamurhien kohteena. Joko kyse oli Venäjän valtion toimesta tai sitten Venäjä on päästänyt myrkyn otteestaan ja se on päätynyt muiden käsiin. Jollei Venäjä esitä uskottavaa vastausta, johtopäätös on se, että kyse oli Venäjän valtion toimesta Yhdistynyttä Kuningaskuntaa vastaan.


text: Venäjän mukaan Venäjää mustamaalataan. Venäjän ulkoministeriön edustajien mukaan myrkytykset olivat Britannian järjestämä näytös, jolla pyritään sotilasmenojen kasvattamiseen tai siirtämään huomiota pois Brexitistä. Vladimir Putin sanoi syytöksiä houreiksi ja Venäjän syyllisyyttä mahdottomaksi ajatella. Putinin mukaan Venäjällä ei ole kemiallisia aseita. Suurlähettilään mielestä Britannian oma kemiallisten aseiden tutkimuslaitos voisi olla teon takana. Muita mahdollisia syyllisiä voisivat olla Tsekki, Slovakia, Yhdysvallat tai Ruotsi. Venäjän media levitti kaikkiaan 20:a erilaista vaihtoehtoista selitystä, joiden mukaan syyllisiä saattoivat olla esimerkiksi Britannia, Ukraina, Skripal itse tai hänen anoppinsa. Venäjän edustaja nimitteli Britannian puolustusministeriä älyllisesti kyvyttömäksi ja hänen lausuntoaan "moukkamaisen vanhan harpyijan" puheiksi. Venäjän mukaan Britannian toimet tapauksen selvittämiseksi ovat onnettomia ja apuun tarvittaisiin Sherlock Holmes tai Hercule Poirot. Venäjän TV-kanavat enimmäkseen vaikenivat tapauksesta, mutta 7.3. valtiojohtoisen TV-kanavan iltauutiset välitti varoituksen maanpettureille.


text: Yhdysvallat asettui Ison-Britannian puolelle ja kutsui tekoa "törkeäksi Kemiallisten aseiden kieltosopimuksen loukkaukseksi ja kansainvälisen lain rikkomukseksi". Eurooppa-neuvosto oli samaa mieltä Yhdistyneen kuningaskunnan hallituksen arviosta, jonka mukaan on hyvin todennäköistä, että Venäjän federaatio on vastuussa iskusta ja että uskottavaa vaihtoehtoista selitystä ei ole.


text:
Kun Aleksandr Litvinenko murhattiin 2006, vastatoimena diplomaatteja karkotettiin, viisumirajoituksia asetettiin, tiedusteluyhteistyö katkaistiin, pääepäiltyjen varat jäädytettiin ja heidän luovuttamistaan Britanniaan vaadittiin. Nämä toimet ovat edelleen voimassa. Tätä moitittiin vaisuksi reaktioksi, ja syyn väitettiin olevan siinä, että Lontoon kiinteistömarkkinat ja rahoitussektori houkuttelivat miljardien edestä venäläistä rahaa.
Tehokkaita keinoja olisivat konkreettiset ja laajat taloudelliset pakotteet sekä nimettyihin henkilöihin kohdistuvat toimenpiteet, mutta sellaisiin brittihallitus ei päätynyt.


text: Tapauksen vuoksi maat karkottivat toistensa diplomaatteja. Ensin Britannia karkotti 23 venäläistä diplomaattia. Se on noin 40 prosenttia suurlähetystön väestä ja määrällisesti enemmän kuin kertaakaan yli 30 vuoteen. Vastatoimena Venäjä karkotti 23 brittiläistä diplomaattia.


text: Seuraavaksi Yhdysvallat ja sen liittolaiset karkottivat yhdessä yli 100 venäläistä diplomaattia.: Yhdysvallat karkotti 60, Ranska 4, Saksa 4, Puola 4, Tšekki 3, Liettua 3, Tanska 2, Hollanti 2, Italia 2, Espanja 2, Viro 1, Kroatia 1, Suomi 1, Unkari 1, Latvia 1, Romania 1, Ruotsi 1, Ukraina 13, Kanada karkotti 4 ja hylkäsi 3 hakemusta, Albania karkotti 2, Australia 2, Norja 1, Makedonia 1. Moldova 3 , Belgia 1. Teija Tiilikainen arvioi, että karkotuksilla maat halusivat osoittaa Iso-Britannialle tukeaan. Ennen karkotusta Venäjällä oli USA:ssa satakunta tiedusteluvirkailijaa, joten kymmeniä Venäjän tiedustelijoita jäi vielä asemiinsa Yhdysvaltoihin.


text: Vastatoimena Venäjä karkotti 60 Yhdysvaltain diplomaattia ja Ukrainasta 13, Kanadasta 4, Puola 4, Saksa 4, Liettua 3, Tsekki 3, Moldova 3, Italia 2, Hollanti 2, Espanja 2, Tanska 2, Suomi 1, Latvia 1, Ruotsi 1, Norja 1, Romaia 1, Kroatia 1, Irlanti 1, sekä yhden virolaisen attasean, yhden belgialaisen diplomaatin, ja yhden unkarilaisen diplomaatin. Venäjä saattaa vielä myöhemmin karkottaa Montenegron ja Georgian lähettiläät. Venäjä vaati myös Britanniaa vähentämään Moskovan-lähetystönsä väkimäärää. Yhdysvaltain ulkoministeriön mukaan Venäjän määräämät vastakarkotukset eivät ole oikeutettuja. Yleisesti ottaen karkotukset eivät vähennä diplomaattien määrää karkottavissa maissa, vaan karkotetut voidaan korvata toisilla diplomaateilla.


text: Karkotuksista ovat pidättäytyneet mm. Itävalta, Bulgaria, Portugali, Malta, Kreikka, Kypros ja Serbia. Bulgaria on riippuvainen venäläisestä kaasusta ja venäläisistä turisteista. Venäläinen kaasu on tärkeää myös Serbialle. Bulgarian pääministeri ilmoittikin, että hän ei pidä brittien syytöksiä toteen näytettyinä, ja muistutti, että Britannian esittämät syytökset Irakia vastaan vuoden 2003 sodan alla osoittautuivat vääriksi hirvittävin seurauksin.


text: Aiempia suuria karkotuksia tapahtui vuonna 2016, kun Yhdysvallat karkotti 35 venäläistä diplomaattia vastatoimena Hillary Clintonin presidentinvaalikampanjan hakkeroinnista ja vuonna 1986, kun Reagan karkotti 80 venäläistä diplomaattia.


text: Karkotusten jälkeen viisumihakemusten odotusajat ovat pidentyneet useita viikkoja, ellei kuukausia.


text: Pääministeri Sipilä, presidentti Niinistö ja hallituksen ulko- ja turvallisuuspoliittinen valiokunta päätyivät karkottamaan yhden venäläisdiplomaatin. Teija Tiilikaisen mukaan karkotus on symbolinen toimi, jolla Suomi osoittaa kuuluvansa Länteen. Suomeen jää vielä kuutisenkymmentä venäläistä diplomaattia. Osa venäläisistä diplomaateista toimii Suomessa vakoilutehtävissä Suomen hyväksynnällä. Vastavuoroisesti Venäjä karkottaa yhden suomalaisen diplomaatin. Moskovassa Suomella on 20 diplomaattia. Venäjällä yhden diplomaatin karkottamista Suomesta pilkattiin “silmänpalvontana” eli yrityksenä olla mieliksi kummallekin puolelle: ”Lontoota halutaan miellyttää karkottamalla diplomaatteja, Moskovaa taas sillä, että karkotetaan vain yksi”. Juha Sipilän mukaan syyllisyydestä pitäisi olla "satavarma" ennen kuin raskaammat pakotteet tulisivat kysymykseen, diplomaatin karkottamiseen riittää vähempikin.


text: Karkotusten yhteydessä Britannia määräsi myös muita vastatoimia: mm. tarkistuksia venäläisten yksityislennoille; tullimaksujen korotuksia; korkean tason yhteydet Britannian ja Venäjän välillä katkaistaviksi; brittiläiset ministerit ja kuninkaalliset pidätettäviksi jalkapallon maailmanmestaruusottelusta Venäjällä; Venäjän valtion omaisuutta mahdollisesti jäädytettäväksi; Venäjän ulkoministerin vierailu peruttavaksi. Vastatoimena Venäjä sulki British Councilin Venäjän-toiminnot ja Britannian konsulaatin Pietarissa.


text: Moskovasta tullut lento tutkittiin rajavartijoiden toimesta Heathrown lentokentällä.


text: Yhdysvallat määräsi Venäjän konsulaatin Seattlessa suljettavaksi ja vastatoimena Venäjä sulkee Yhdysvaltain pääkonsulaatin Pietarissa.


text: 6.4.2018 Yhdysvallat lisäsi pakotelistalleen 7 oligarkkia ja 17 Venäjän valtion virkamiestä – muun muassa Putinin tyttären entisen aviomiehen – sekä 12 venäläistä yhtiötä. Pakotteiden perusteluissa ei erikseen mainittu Salisburyn tapausta, vaan Venäjän maailmanlaajuinen haitallinen toiminta. Pakotteiden aikaan myrkytys kuitenkin nähtiin Yhdysvalloissa osana Putinin yhä aggressiivisemmaksi käyviä toimia. Uusien pakotteiden seurauksena ruplan ja venäläisten yhtiöiden osakkeiden arvo laski jyrkästi. Pakotteet saattavat vielä kiristyä marraskuussa 2018, ja Britannian nostettua myrkyttäjiä kohtaan syytteet, on pakotteiden kiristyminen entistä todennäköisempää.


text: Englanti ja Islanti ovat ilmoittaneet jalkapallokisojen diplomaattisesta boikotista.


text:
30. päivänä kesäkuuta, noin neljä kuukautta Skripaleiden myrkytyksen jälkeen, Amesburyssä asuneet mies ja nainen altistuivat Novitšok-myrkylle. Ensihoitajat kutsuttiin, kun naisen suusta alkoi tulla vaahtoa. Myöhemmin mies alkoi hikoilla, kuolata ja keinuttaa itseään seinää vasten. Nainen kuoli sairaalassa. Hän oli kolmen lapsen äiti. Miestä pidettiin sairaalassa keinotekoisessa koomassa kahden viikon ajan. Hän pääsi sairaalasta 20. heinäkuuta. Hän kertoi kärsivänsä kognitiivisista vaikeuksista myrkytyksen seurauksena.
Mies oli löytänyt avaamattomassa pakkauksessa olevan hajuvesipullon ja antanut sen lahjaksi puolisolleen, joka suihkutti pullossa ollutta ainetta ranteilleen. Pullo sisälsi Novitšokia. Näin nainen altistui Skripaleihin verrattuna yli kymmenkertaiselle määrälle myrkkyä. Poliisi uskoo, että Skripalit myrkyttänyt henkilö on heittänyt pois myrkkyä sisältäneen astian, minkä jälkeen sivulliset ovat löytäneet sen. Pari oli käynyt Salisburyssä edellisenä päivänä. Uuden myrkytyksen seurauksena useita paikkoja Salisburyssä ja Amesburyssä on suljettu yleisöltä.


text: Skripalin tapausta on verrattu Aleksandr Litvinenkon myrkytykseen vuonna 2006. Britannian sisäministeriön käynnistämä tutkimus tuli vuonna 2016 siihen tulokseen, että Vladimir Putin oli todennäköisesti hyväksynyt Litvinenkon murhan.


text: Skripalin salamurhayrityksen jälkeen tutkimukset avattiin uudelleen 14:ssa muussa epäilyttävässä kuolemantapauksessa, jotka Skripaleiden tapauksen valossa saattoivatkin olla poliittisia salamurhia.


title: Lääne-Harjun kunta

text: Lääne-Harjun kunta sijaitsee Luoteis-Virossa Harjumaan maakunnassa.


title: Lääne-Harjun kunta

text: Kunta sijaitsee Suomenlahden etelärannalla rajoittuen idässä Harkun ja Sauen kuntiin sekä Keilan kaupunkiin. Lounaan puolella naapurikuntana on Lääne-Nigulan kunta.


title: Lääne-Harjun kunta

text: Lääne-Harjun kunta muodostettiin lokakuussa 2017 yhdistämällä Keilan, Padisen ja Vasalemman kunnat sekä Paldiskin kaupunki. Kunnassa on 12 881 asukasta (1.1.2018). Kunnan keskuspaikka on Paldiski.


title: Lääne-Harjun kunta

text: Kunta muodostuu Paldiskin kaupungista (linn), Karjakülan, Keila-Joan, Kloogan, Rummun, Vasalemman ja Ämarin pienkauppaloista (alevik) sekä 44 kylästä (küla).


title: Lääne-Harjun kunta

text: Valtatie 8 Tallinnasta Paldiskiin ja kantatie 17 Keilasta Haapsaluun kulkevat Lääne-Harjun kautta. Keilasta kulkee rautatie länteen Paldiskiin ja Kloogarannaan sekä etelään Sauen Riisipereen.


title: Lääne-Harjun kunta

text: Ämarin sotilaslentokenttä sijaitsee Lääne-Harjun kunnassa, Ämarin pienkauppalassa.


title: Interventionismi

text:
Interventionismi on poliittinen ei-puolustuksellinen joidenkin kansakuntien tai muiden geopoliittisten toimivaltuuksien harjoittama talousmalli joka manipuloi taloutta tai yhteiskuntaa. Käsitteen yleisimpiä sovelluksia ovat taloudellinen interventionismi (valtion puuttuminen omaan talouteen) ja ulkomaille tähtäävä interventionismi (valtion puuttuminen toisen kansakunnan taloudellisiin asioihin osana ulkopolitiikkaansa). Interventionistit haluavat taltuttaa yksityisomaisuuden ja markkinatalouden instituutioita yhteiskunnan edunajajaksi. Ludwig von Mises määritteli teoksessaan "Interventionismin kritiikki" interventionismin käsittämään sellaiset valtiolliset toimet, joilla rajoitetaan tuotantovälineiden yksityisten omistajien ja entrepreurien mahdollisuutta käyttää hallussaan olevia taloudellisia keinoja haluamallaan tavoin.
Interventionismi pyrkii olemaan poliittinen keskitie tai kolmas tie sosialismin ja kapitalismin välillä.


title: Interventionismi

text: Jyrki Katainen kuvasi interventionistista ajatusmallia kertoessaan kuinka "markkinavoimista on nyt otettu niskalenkki" viimeisimmän finanssikriisin jälkimainingeissa.


title: Interventionismi

text: Interventionistisessa politiikassa annetaan yksityisen sektorin pysyä tuotannontekijöiden pääasiallinen omistajana ja säilytetään muut vapaiden markkinoiden ominaisuudet kuten yrittäminen, mutta estetään kapitalismiin kuuluvia instituutioita aiheuttamasta taloudellista sekaannusta ja epäreilusti käyttämästä hyväkseen enemmistöä ihmisistä. Valtion tulee rajoittaa verotuksella ja laeilla paljon pääomaa omistavien luokkien rikastumismahdollisuuksia, jotteivät heidän päämääränsä vahingoita vähäosaisempien ihmisten elämäntilannetta. Esteetön markkinatalous eli laissez-faire-ratkaisu on epäoikeudenmukainen. Mutta sen huonojen puolten vähentämiseksi ei tarvitse poistaa kapitalismia kokonaan. Kapitalistista järjestelmää voidaan parantaa valtion interventiopolitiikalla yrittäjien ja kapitalistien toimien kanssa. Tällaisella valtiollisella talouteen puuttumisella vältetään totalitaarinen sosialismi samalla kun säilytetään kapitalismista ne ominaisuudet, jotka ovat säilyttämisen arvoisia.


title: Interventionismi

text: Keskuspankkitoiminta, pankkien talletussuojat, sekä vähimmäisvarantojärjestelmä ovat interventionistisia toimia. Ne luovat institutionaalisia sekä velkavipukäytäntöihin perustuvia muutoksia rahoitusmarkkinoille, samalla mahdollistaen hyvin suurten voittojen saavuttamisen pankki- ja finanssisektorilla.


title: Interventionismi

text: Intervetionismissa markkinatalouden keskeinen järjestelmätekijä - liiketaloudelliset voitot ja tappiot - tuhoutuu tappioiden muuttuessa julkisiksi. Sijoittajat ja pääoman suuromistajien luokka menettää taloudellista ylivaltaansa.


title: Sophia Dorothea

text: Sophia Dorothea (15. syyskuuta 1666 – 13. marraskuuta 1726) oli saksalainen prinsessa, josta tuli prinssi George Louisin, tulevan Yrjö I:n puoliso ja Yrjö II:n äiti, mutta ei koskaan Englannin kuningatarta. Hänen puolisonsa syytti häntä uskottomuudesta ja sulki Sophia Dorothean vankilaan 32 vuodeksi.


title: Sophia Dorothea

text: Sophia Dorothea oli Brunswick-Lüneburg-Cellen herttuan ainoa lapsi, jonka avioliitto serkkunsa Georgen kanssa järjestettiin poliittisista syistä. Anoppi inhosi Sophia Dorotheaa, ja vastenmielisyys levisi myös prinssiin. Kreivi Philipp Christoph von Königsmark lohdutti prinsessaa ja järjesti hänen pakoyrityksensä Hanoverista. Prinsessan ja kreivin huhuttiin olleen rakastavaisia. Vuonna 1694 kreivi sai surmansa salamurhaajan uhrina, prinssi otti prinsessasta avioeron ja vangitsi hänet Ahldenin linnaan. Hänen pojastaan tuli Englannin Yrjö II, tyttärestään Sophia Dorotheasta Preussin Fredrik Vilhelm I:n vaimo ja Fredrik II Suuren äiti.


title: Bailey Bram

text:
Bailey Bram (s. 5. syyskuuta 1990 Winnipeg, Manitoba) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut olympialaisissa yhden hopeamitalin sekä MM-kilpailuissa yhden kullan ja neljä hopeaa. Seuratasolla hän edustaa CWHL-seura Calgary Infernoa.
Bram sai olympiahopeaa Pyeongchangissa 2018. Hän on voittanut maailmanmestaruuden vuonna 2012 sekä saavuttanut MM-hopeaa vuosina 2013, 2015, 2016 ja 2017. Alle 18-vuotiaiden MM-kilpailuissa hän saavutti hopeaa vuonna 2008.


title: Bailey Bram

text: Bram on seuratasolla edustanut Mercyhurstin yliopistoa vuosina 2008–2012, Brampton Thunderia 2012–2013, ruotsalaista Linköping HC:tä 2013–2014 sekä Calgary Infernoa vuodesta 2014. Hän voitti CWHL:n mestaruuden eli Clarkson Cupin vuonna 2016.


title: Pentti Aho (kirjailija)

text: Pentti Aho (s. 1934) on suomalainen kirvesmies, rakennusmestari ja kirjailija.


title: Pentti Aho (kirjailija)

text: Rakennusalalle sijoittuvien kaunokirjallisten teosten lisäksi Aho on kirjoittanut teoksen "Punakapteeni Simo Suden kohtalo" enostaan Simo Sudesta joka kuoli Stalinin puhdistuksissa.


title: Unkarin parlamenttivaalit 2018

text: Unkarin parlamenttivaalit 2018 järjestettiin Unkarissa 8. huhtikuuta 2018.


title: Unkarin parlamenttivaalit 2018

text: Istuvan pääministerin Viktor Orbánin Fidesz-puolue johti mielipidetiedusteluja ennen vaaleja.


title: Unkarin parlamenttivaalit 2018

text: Fidesz sai vaaleissa noin 49 prosentin kannatuksen, mikä toi sille kahden kolmanneksen määräenemmistön parlamenttipaikoista. Orban sai näin vaaleissa jatkokauden pääministerinä.


title: Unkarin parlamenttivaalit 2018

text:
Unkarin parlamentin vaali 2018
! colspan="3" rowspan="2" style="text-align:left;"| Puolueet
! colspan="3"| Party list
! colspan="1"| FPTP
! rowspan="1" colspan=2| Yhteensä
! width="75"| Ääniä
! width="30"| %
! width="30"| Paikat
! width="30"| Paikat
! width="30"| Paikat
! width="40"| /


title: Pinakoli

text: Pinakoli (CHO) on dioleihin kuuluva orgaaninen yhdiste. Yhdistettä voidaan käyttää orgaanisen kemian synteeseissä ja hajusteissa.


title: Pinakoli

text: Huoneenlämpötilassa pinakoli on värittömiä kiteitä. Kidevedettömän yhdisteen lisäksi tunnetaan myös kidevedellinen heksahydraatti (CHO·6HO). Pinakoli liukenee hieman veteen ja liukoisuus lämpimään veteen on suurempi kuin liukoisuus kylmään. Yhdiste liukenee hyvin etanoliin ja dietyylieetteriin. Happamissa olosuhteissa pinakoli toisiintuu pinakoloniksi ja tämä reaktio tunnetaan pinakolitoisiintumisena.


title: Pinakoli

text: Pinakolia valmistetaan pelkistämällä asetonia magnesium- tai natriumamalgaaman avulla tai asetonin elektrolyyttisellä pelkistyksellä.


title: Pinakoli

text: Pinakolia käytetään lähtöaineena valmistettaessa esimerkiksi lääkeaineita ja sitä voidaan myös käyttää hajusteissa


title: Vanda Juknaitė

text: Vanda Juknaitė (s. 29. marraskuuta 1949 Papiliai) on liettualainen kirjailija. Hänen tuotantonsa käsittää esseitä, näytelmiä ja novelleja.


title: Vanda Juknaitė

text: Juknaitė opiskeli liettuan kieltä Vilnan yliopistossa ja työskenteli sen jälkeen opettajana Klaipedan konservatoriossa ja vuodesta 1975 kasvatustieteellisessä korkeakoulussa. Lisäksi hän on työskennellyt katulasten, asunnottomien ja vammaisten parissa.


title: Vanda Juknaitė

text: Ensimmäisen kirjansa "Punainen kettu", Juknaitė julkaisi vuonna 1983. Hänen huomattavasti merkittävämpi teoksensa ilmestyi vuonna 2002. Se käsittelee Liettuan iloja että yhteiskunnallisia vaikeuksia sen siirtyessä kommunistisesta diktatuurista demokratiaan. Hän nostaa esiin myös vammaisten ja hylättyjen lasten ajatuksia. Aikaisemmin hän otti esiin liettualaisten traagiset kokemukset massakyydityksistä. Kun miehet vietiin väkisin Siperiaan, jäi naisten harteille sekä yhteiskunnan pyörittäminen että kulttuurin siirtäminen lapsille.


title: Vanda Juknaitė

text: Vuonna 2008 Liettuan valtio palkitsi hänet toimistaan tehdä liettualainen kulttuuri maailmalla tunnetuksi ja ymmärretyksi.


title: Kukkakärsäkkäät

text: Kukkakärsäkkäät ("Anthonomus") ovat kärsäkkäiden heimoon kuuluva kovakuoriaissuku. Sukuun kuuluu maailmanlaajuisesti noin 560 lajia.


title: Lars Fredrik Nilson

text: Lars Fredrik Nilson (27. toukokuuta 1840 – 14. toukokuuta 1899) oli ruotsalainen kemisti, joka löysi alkuaine skandiumin vuonna 1879. Hän myös määritti useiden aineiden valenssit tutkimalla metallien kaasuntiheyksiä ja määritti löytämänsä skandiumin atomipainon.


title: Lars Fredrik Nilson

text: Nilson syntyi Söderköpingissä, Itä-Götanmaalla, Ruotsissa. Hänen isänsä oli maanviljelijä. Perhe muutti Gotlantiiin Larsin nuoruudessa. Nilson opiskeli Uppsalan yliopistossa luonnontieteitä, lähinnä kemiaa, geologiaa ja eläintiedettä. Hänen ohjaajanaan toimi kemisti ja mineralogi Lars Fredrik Svanberg, joka oli ollut Jöns Jacob Berzeliuksen oppilas.


title: Lars Fredrik Nilson

text: Nilsonista tuli apulaisprofessori vuonna 1875 ja hänet nimitettiin analyyttisen kemian ylimääräiseksi professoriksi 1878. Uransa alkupuolella hän tutki muun muassa seleenin ja platinan yhdisteitä, sekä yhdessä Sven Otto Petterssonin kanssa määritti berylliumin atomipainon ja osoitti berylliumoksidin olevan kemialliselta kaavaltaan nykyisin tunnettu BeO. Hänen tutkijanuransa käsittää paitsi harvinaisten maametallien kemian tutkimuksia, myös useita maatalouteen liittyviä aiheita. Hän sai tieteellisistä ansioistaan Pohjantähti-ritarikunnan kunniamerkin.


title: The Musketeers

text: The Musketeers on BBCn tuottama toimintasarja, joka perustuu Alexander Dumas vanhemman luoman kirjan Kolme muskettisoturia hahmoihin. Sarjan ensimmäinen jakso esitettiin Britanniassa kanavalla BBC One 19. tammikuuta 2014. Suomessa sarjaa esitettiin 11. tammikuuta 2015.


title: The Musketeers

text: Sarjassa esiintyy Tom Burke Athoksena, Santiago Cabrera Aramiksena, Howard Charles Porthoksena, Luke Pasqualino d'Artagnanina, Tamla Kari Constancena, Maimie McCoy Milady de Winterinä, Ryan Gage Kuningas Ludvig XIIInä sekä Alexandra Dowling Anna Itävaltalaisena.


title: The Musketeers

text: Sarja on kuvattu pääosin Tšekissä, ja se sai sekalaisia arvosteluja, mutta sarjan kulkiessa eteenpäin arvostelut muuttuivat positiivisemmiksi.


title: Malmin jäähalli

text: Malmin jäähalli on Helsingissä, Malmilla sijaitseva jäähalli, joka avattiin maaliskuussa 2006. Hallissa on kolme kaukaloa, kahvila, teroituspalvelu ja neuvotteluhuone.


title: Italian ympäriajo 2018

text: Italian ympäriajo 2018 oli järjestyksessään 101. Italian ympäriajo. Se alkoi Israelin Jerusalemista 4. toukokuuta ja päättyi Roomaan 27. toukokuuta 2018.


title: Lottie Tham

text: Helga Liselott "Lottie" Tham (s. ) on ruotsalainen, joka on noussut julkisuuteen H&M-vaatekauppaketjun osaomistajana. Peritty varallisuus on nostanut hänet miljardööriksi.


title: Lottie Tham

text: Maaliskuussa 2018 yhdysvaltalainen talousjulkaisu Forbes luokiteli hänet miljardöörilistallaan maailman 965. rikkaimmaksi ihmiseksi. Tuolloin hänen varallisuudekseen arvioitiin oli 2,5 miljardia dollaria. Hänen edesmennyt isänsä Erling Persson (1917–2002) perusti vaateyritys H&M:n vuonna 1947. Lottie Tham on perinyt osuuden yhtiöstä, ja helmikuussa 2018 hän piti perheineen hallussaan 5,4 prosentin osuutta yhtiön osakkeista. Hänen veljensä Stefan Persson, joka oli maaliskuussa 2018 Ruotsin rikkain ihminen, on yhtiön aiempi toimitusjohtaja ja nykyinen hallituksen puheenjohtaja. Sittemmin H&M:n toimitusjohtaksi on noussut Stefanin poika Karl-Johan Persson (s. 1975). Myös Thamin toinen veljenpoika Tom Persson ja veljentytär Charlotte Söderström ovat miljardöörejä.


title: Lottie Tham

text: Lottie Tham ei ole työskennellyt H&M -yrityksessä ja hän välttelee julkisuutta. Hän on kuitenkin toiminut aktiivisena sijoittajana ainakin Tukholman pörssissä. Hän on naimisissa taloustoimittaja ja kirjailija Pieter Thamin kanssa. Heillä on kolme lasta.


title: Augusta (Saksi-Gothan prinsessa)

text: Augusta (30. marraskuuta 1719 – 8. helmikuuta 1772) oli Saksi-Gotha-Altenburgin prinsessa, josta tuli Walesin prinssi Fredrikin puolisona Walesin prinsessa. Hänestä ei tullut kuningatarta, koska hänen aviomiehensä kuoli ennen isäänsä, joten seuraavaksi kuninkaaksi tuli Augustan vanhin poika Yrjö III.


title: Augusta (Saksi-Gothan prinsessa)

text: Yrjö II valitsi Augustan poikansa morsiameksi vieraillessaan Hannoverissa vuonna 1736. 17-vuotias Augusta saapui Englantiin vielä samana vuonna. Hän oli pitkä, ystävällinen ja mukavan näköinen isorokkoarpiaan lukuun ottamatta. Häiden jälkeen nuoripari asettui ensin St. Jamesin palatsiin, ja muutti sieltä Hampton Courtiin muun kuninkaallisen perheen seuraan. Esikoisen, Augustan, synnyttyä he halusivat omaa rauhaa ja asettuivat Leicester Houseen pitäen Kewiä kesäpaikkanaan. Vuonna 1751 Augustan odottaessa yhdeksää lastaan Fredrik sairastui ja kuoli. Augusta jäi Leicester Houseen ja yritti huolehtia lastensa tulevaisuudesta.


title: Tawiskaron

text: Tawiskaron ("piikivi") on mohawkien, huronien ja onondagojen mytologiassa paha henki, joka varastaa auringon, luo ihmiskasvoisia hirviöitä, antaa sammakon juoda ihmisten tarvitsemaa makeaa vettä ja pilaa kaikki veljensä Teharonhiawagonin hyvät työt. Rituaaleissa Tawiskaron esiintyy suurena loitsijana, jolle omistetaan yölliset seremoniat. Tawiskaronin uskottiin myös pystyvän ehkäisemään taudit.


title: Anna Chancellor

text: Anna Theodora Chancellor (s. 27. huhtikuuta 1965), on englantilainen näyttelijä. Hän on saanut urallaan useita Olivier- ja Bafta-ehdokkuuksia.


title: Anna Chancellor

text: Chancellor kuluu yläluokkaiseen sukuun, hän on esimerkiksi entisen pääministerin H.H. Asquithin jälkeläinen ja näyttelijä Helena Bonham Carterin pikkuserkku.


title: Antti Saartola

text: Antti Ilmari Saartola (16. elokuuta 1932 Kemi – 18. tammikuuta 2017 Seinäjoki) oli juristi, joka toimi Kurikan kaupunginjohtajana.


title: Antti Saartola

text: Antti Saartola syntyi kunnallisneuvosmies Frans Jaakko Saartolan (ent. Sarell) ja Toini Johanna Mallisen perheeseen. Hänen ensimmäinen puolisonsa 1958–1986 oli Pirkko Annikki Pitkänen ja toinen vuodesta 1991 Eila Hilja Maria Kuisma. Saartola tuli ylioppilaaksi Kemin lyseosta 1951, suoritti lainopin kandidaatin tutkinnon 1959 ja sai varatuomarin arvon 1961. Hän toimi Iisalmen tuomiokunnan notaarina 1960–1961, Mikkelin läänin lääninnotaarina 1961 ja lääninreviisorina 1961–1963. Iisalmen maalaiskunnan kunnanjohtaja Saartola oli 1964–1966, Oulaisten kunnan- ja kauppalanjohtaja 1967–1971, Kunnallisen sopimusvaltuuskunnan apulaisosastopäällikkö 1971–1972 ja Kurikan kauppalan- ja kaupunginjohtaja vuodesta 1972. Tästä tehtävästä hän jäi eläkkeelle vuonna 1995.


title: Jack Buetel

text: Jack Buetel (5. syyskuuta 1915 – 27. kesäkuuta 1989) oli yhdysvaltalainen näyttelijä. Hän esiintyi elokuvissa ja televisiosarjoissa.


title: Jack Buetel

text: Buetelin sukunimi oli alkujaan Beutel, mutta Howard Hughes muutti sen.


title: Adam Gaudette

text: Adam Gaudette (s. 3. lokakuuta 1996 Braintree, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Vancouver Canucksin organisaatiossa. Hän on pelipaikaltaan keskushyökkääjä. Gaudette laukoo oikealta.


title: Adam Gaudette

text: "The Sports Forecaster" -sivuston mukaan Gaudettella on erinomaiset hyökkäyspään vaistot ja hyvä runko. Hän osaa pelata monipuolisesti ja on käyttökelpoinen jokaisessa tilanteessa. Gaudette on myös joukkueelleen käänteentekevä pelaaja. Hänen tulisi kuitenkin hyödyntää kokoaan paremmin ja lisätä voimaa maksimoidakseen potentiaalinsa NHL-tasolla. Gaudettella on parannettavaa myös aloituksissa ja puolustuspelaamisessa.


title: Adam Gaudette

text: Gaudette kävi high schoolin Thayer Academyssa, jonka jälkeen Cedar Rapids RoughRiders varasi hänet USHL:n varaustilaisuudessa 2014. Gaudette siirtyi joukkueeseen kaudeksi 2014–2015. Hän voitti RoughRidersin sisäisen tehotilaston lukemalla +23.


title: Adam Gaudette

text: Vancouver Canucks varasi Gaudetten viidennellä kierroksella 149. pelaajana . Vuosina 2015–2018 hän kävi Northeastern Universityn yliopistoa. Gaudette oli "Freshman -vuotenaan" 2015–2016 12 osumallaan joukkueen kolmanneksi paras maalintekijä. Hän ratkaisi NU:lle Hockey Eastin mestaruuden tehtyään joukkueen 5–4-voittomaalin Boston Collegea vastaan NCAA:n ssemifinaalissa. "Sophomore -vuotenaan" 2016–2017 Gaudette oli joukkueensa toiseksi paras maalintekijä ja kolmanneksi paras pistemies tehoilla 26+26=52. Hän sijoittui myös koko Hockey Eastin maalipörssissä toiseksi joukkuetoverinsa Zach Aston-Reesen jälkeen sekä jakoi pistepörssin neljännen sijan Notre Damen Anders Bjorkin ja Lowellin Joseph Gambardellan kanssa. Gaudette valittiin kauden päätteeksi sarjan kolmanteen tähdistökentälliseen.


title: Adam Gaudette

text: "Junior -vuotenaan" 2017–2018 Gaudette nousi Northeasternin varakapteeniksi. Hän voitti tehoilla 30+30=60 koko NCAA:n piste- ja maalipörssin. Gaudette valittiin kauden päätteeksi Hockey Eastin vuoden pelaajaksi, palkittiin eniten ottelutähtiä keränneenä pelaajana Three Stars Awardilla sekä valittiin sarjan ensimmäiseen tähdistökentälliseen. Hänet palkittiin myös koko NCAA:n parhaana pelaajana Hobey Baker Awardilla.


title: Adam Gaudette

text: Yliopistokautensa päätteeksi, maaliskuussa 2018 Gaudette teki kolmivuotisen tulokassopimuksen Vancouver Canucksin kanssa. Hän liittyi heti seuran NHL-joukkueen vahvuuteen. Gaudette teki NHL-debyyttinsä runkosarjan viidenneksi viimeisellä kierroksella 30. marraskuuta 2018 Edmonton Oilersia vastaan. Hän sai ottelussa jääaikaa 10.39 minuuttia. Gaudette pelasi kevään aikana NHL:ssä viisi runkosarjaottelua ilman tehopisteitä.


title: Adam Gaudette

text: Gaudette pelasi alle 19-vuotiaiden World Junior A Challengessa vuonna 2014, jolloin hän voitti kultaa.


title: Adam Gaudette

text: Gaudetten pikkuveljet Brady ja Cam pelaavat NAHL-junioriliigan Northeast Generalsissa.


title: Charlotte Söderström

text: Charlotte Söderström (s. 1977) on ruotsalainen, joka on noussut julkisuuteen H&M-vaatekauppaketjun osaomistajana. Peritty varallisuus on nostanut hänet miljardööriksi.


title: Charlotte Söderström

text: Maaliskuussa 2018 yhdysvaltalainen talousjulkaisu Forbes arvioi hänen varallisuudekseen 1,6 miljardia dollaria. Hänen edesmennyt isoisänsä Erling Persson (1917–2002) perusti vaateyritys Hennes & Mauritzin (H&M) vuonna 1947. Perustajan poika Stefan Persson (s. 1947), joka Charlotte Söderströmin isä, oli maaliskuussa 2018 Ruotsin rikkain ihminen ja toimi tuolloin H&M:n hallituksen puheenjohtajana. Söderströmin veli Karl-Johan Persson (s. 1975) toimi H&M:n toimitusjohtajana. Hän sekä toinen veli Tom Persson (s. 1985) ovat perineet Söderströmin tavoin osuuden pörssiyhtiö H&M:sta ja ovat dollarimiljardöörejä.


title: Charlotte Söderström

text: Charlotte Söderström työskentelee H&M:n sponsorointitoiminnan parissa, erityisesti hevosurheiluun liittyen. Lisäksi hänellä on maatila ja hevossiittola. Hänen omistamiinsa huippuhevosiin lukeutuu muun muassa H&M All in, jolla ruotsalaisratsastaja Peder Fredricson voitti esteratsastuksen olympiahopeaa kesäolympialaisissa 2016, ja jolla voitettiin EM-kultaa vuonna 2017. Söderström on toiminut hyväntekeväissäätiö Erling-Persson Family Foundationin hallituksessa. Hän on naimisissa, kolme lasta.


title: Tirreno–Adriatico 2018

text: Tirreno–Adriatico 2018 oli järjestyksessään 53. maantiepyöräilyn Tirreno–Adriatico-kilpailu. Kilpailu alkoi joukkueaika-ajolla Camaioressa 7. maaliskuuta ja päättyi henkilökohtaiseen aika-ajoon San Benedetto del Trontossa 13. maaliskuuta 2018. Kokonaiskilpailun voitti Team Sky-tallin Michał Kwiatkowski.


title: Aime Hansen

text: Aime Hansen (s. 16. elokuuta 1962) on virolainen runoilija. Hän kirjoittaa sekä viroksi että englanniksi. Hän on valmistunut lingvistiksi ja työskennellyt toimittajana. Nykyään hän on vapaa kirjailija.


title: Aime Hansen

text: Hansenin ensimmäinen runokokoelma ilmestyi vuonna 1982, ja sen nimi on "Koduaja tuul". Seuraavat kokoelmat "Kalade kuninga maa" ja"Teekond madude saarele" ilmestyivät vuosina 1988 ja 1990. "Kalade kuninga maa" on ilmestynyt suomeksi vuonna 2012 nimellä "Kalojen kuninkaan maa" (NyNorden 2012) Anniina Ljokkoin suomentamana.


title: Aime Hansen

text: Virossa ei juurikaan kirjoiteta runoutta, joka olisi tyyliltään yhtenevää Hansenin kanssa. Hänen runoissaan on itämaista henkevyyttä. Niissä maailma on täynnä ihmeitä ja kertoja kuvailee maailmaa ulkopuolisen silmin.


title: Aime Hansen

text: Hansen on matkustellut Pohjois-Intiassa ja Himalajalla. Hän on kirjoittanut matkojaan kuvaavan novellikokoelman "Jaipur-Delhi-Himaalaja: Reiskohvrist leitud lood", joka ilmestyi vuonna 2009, ja se sai myös palkinnon ilmestymisvuotensa parhaana matkakirjana.


title: Aime Hansen

text: Vuonna 2011 häneltä ilmestyi kirja, jossa kuvailee tuntoja, joita hänessä nousi esiin kun asui Lontoossa.


title: Blayre Turnbull

text:
Blayre Turnbull (s. 15. heinäkuuta 1993 New Glasgow, Nova Scotia) on kanadalainen jääkiekkoilija, joka pelaa hyökkääjänä. Hän on Kanadan maajoukkueen pelaajana saavuttanut olympialaisissa yhden hopeamitalin sekä MM-kilpailuissa kaksi hopeaa. Seuratasolla hän edustaa CWHL-seura Calgary Infernoa.
Turnbull sai olympiahopeaa Pyeongchangissa 2018. Hän on saavuttanut MM-hopeaa vuosina 2016 ja 2017.


title: Blayre Turnbull

text: Turnbull on seuratasolla edustanut Wisconsinin yliopistoa vuosina 2011–2015 sekä Calgary Infernoa vuodesta 2015. Hän voitti CWHL:n mestaruuden eli Clarkson Cupin vuonna 2016.


title: Ann-Renée Desbiens

text: Ann-Renée Desbiens (s. 10. huhtikuuta 1994 La Malbaie, Quebec) on kanadalainen jääkiekkoilija, joka pelaa maalivahtina. Hän on Kanadan maajoukkueen pelaajana saavuttanut olympialaisissa hopeaa Pyeongchangissa 2018 sekä MM-kilpailuissa hopeaa Ruotsin kisoissa 2015.


title: Ann-Renée Desbiens

text: Desbiens voitti CWHL:n mestaruuden eli Clarkson Cupin Montréal Starsin joukkueessa vuonna 2012. Vuosina 2013–2017 hän edusti Wisconsinin yliopistoa.


title: Ahoniemi

text: Ahoniemi on sukunimi, joka on muun muassa seuraavilla suomalaisilla henkilöillä:


title: Dylan Sikura

text: Dylan Sikura (s. 1. kesäkuuta 1995 Aurora, Ontario, Kanada) on kanadalainen jääkiekkoilija, joka pelaa NHL-joukkue Chicago Blackhawksin organisaatiossa. Hän on pelipaikaltaan keskushyökkääjä, mutta Sikura osaa pelata myös laidassa.


title: Dylan Sikura

text: "The Sports Forecaster" -sivuston mukaan Sikura on monipuolinen ja taitava, offensiivinen hyökkääjä, jolla on hyvät pelintekotaidot ja kädet. Hän on myös hyvä luistelija. Sikura ei kuitenkaan ole kovin isokokoinen ja hänen tulisi lisätä voimaa.


title: Dylan Sikura

text: Sikura pelasi kaudella 2010–2011 South Central Coyotesin ja St. Andrew's Collegen joukkueissa, jonka jälkeen Erie Otters varasi hänet 266. pelaajana OHL:n varaustilaisuudessa 2011. Sikura ei kuitenkaan koskaan siirtynyt CHL:ään, jotta hän voisi pelata jatkossa Yhdysvaltain yliopistosarjoissa. Hän pelasi vuodet 2011–2014 OJHL-junioriliigan Aurora Tigersissa. Kaudella 2013–2014 Sikura oli joukkueen paras syöttäjä ja toiseksi paras pistemies Kory Kennedyn jälkeen. Pudotuspeleissä hän oli Tigersin paras pistemies tehoilla 10+11=21. Sikura eteni joukkueen kanssa aina liigan finaaleihin saakka, mutta mestaruuden vei kuitenkin Toronto Lakeshore Patriots otteluvoitoin 4–2.


title: Dylan Sikura

text: Chicago Blackhawks varasi Sikuran kuudennella kierroksella 178. pelaajana . Hän kävi vuodet 2014–2018 Northeastern Universityn yliopistoa. "Sophomore -vuotensa" 2015–2016 päätteeksi Sikura voitti Hockey Eastin mestaruuden. "Junior -vuotenaan" 2016–2017 hän oli joukkueensa paras syöttäjä ja toiseksi paras pistemies Zach Aston-Reesen jälkeen tehoilla 21+36=57. Sikura sijoittui koko Hockey Eastin syöttöpörssissä toiseksi edellään vain UNH:n Tyler Kelleher sekä pistepörssissä kolmanneksi edellään vain joukkuetoveri Zach Aston-Reese ja UNH:n Kelleher. Hänet valittiin kauden päätteeksi sarjan toiseen tähdistökentälliseen. "Senior -vuotenaan" 2017–2018 Sikura nousi NU:n varakapteeniksi. Hän voitti tehoilla 22+32=54 koko Hockey Eastin syöttöpörssin sekä sijoittui pistepörssissä toiseksi edellään vain joukkuetoveri Adam Gaudette. Sikura valittiin kauden päätteeksi sarjan ensimmäiseen tähdistökentälliseen sekä finaalien tähdistökentälliseen. Hän oli myös kymmenen parhaan joukossa ehdolla koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni kuitenkin joukkuetoveri Adam Gaudettelle.


title: Dylan Sikura

text: Yliopistokautensa päätteeksi, maaliskuussa 2018 Sikura teki kaksivuotisen tulokassopimuksen Chicago Blackhawksin kanssa. Hän liittyi heti seuran NHL-joukkueen vahvuuteen. Sikura teki NHL-debyyttinsä runkosarjan viidenneksi viimeisellä kierroksella 29. marraskuuta 2018 Winnipeg Jetsia vastaan. Hän sai ottelussa jääaikaa 13.52 minuuttia. Sikura teki ottelussa heti myös kaksi syöttöpistettä. Hän pelasi kevään aikana NHL:ssä viisi runkosarjaottelua tehden kolme syöttöpistettä.


title: Dylan Sikura

text: Sikura edusti Kanadan A-maajoukkuetta Spengler Cupissa vuonna 2017. Turnaus päättyi joukkueen voittoon.


title: Dylan Sikura

text: Sikuran isoveli Tyler pelaa myös Chicago Blackhawksin organisaatiossa. Veljesten isä John pelasi jääkiekkoa Michiganin osavaltionyliopistojoukkueessa.


title: Blipfoto

text: Blipfoto on kansainvälinen digitaalisen valokuvauksen WWW-palvelu, jonka tarkoituksena on kannustaa "päivän kuva" -tyyppiseen valokuvausharrastukseen. Aika ajoin Blipfotossa järjestetään myös haastekilpailuita, jolloin haasteeseen osallistuvat kuvaavat päivittäin annettavan aiheen alla. Suomennettuna "Blipfoto" tarkoittaa jotain valo(kuva)täplän tapaista, tai se voi viitata myös vanhanaikaisen digitaalikameran piippaavaan laukaisuääneen. Yhteisö on perustettu vuonna 21.10.2004, ja nykyään siihen kuuluu tuhansia jäseniä ympäri maailman. Yhteisön käyttökielenä on englanti.


title: Blipfoto

text: "Blippauksen" ideana on ottaa joka päivä yksi kuva, joka jaetaan palvelun muille käyttäjille. Jokapäiväisyys ei kuitenkaan ole vaatimus, vaan vain maksimimäärä. Myöskään kuvien julkaisun ei tarvitse tapahtua päivittäin, vaan vain kuvausajankohdalla on merkitystä. Yhteisön tyypillisimmät käyttäjät kuitenkin sekä kuvaavat että julkaisevat lähes päivittäin, ja monilla julkaistu kuva yhdistyy automaattisesti myös muihin sosiaalisen median päivityksiin (kuten Facebook tai Twitter).


title: Blipfoto

text: Perusteet blip-harrastukselle voivat olla monenlaisia. Esimerkiksi tällaisia voivat olla oman kuvauksen aktivointi, uusien kontaktien luonti, muiden kuvien katselu tai vaikkapa palautteen saaminen omista kuvista. Eräs palvelun aktiivikäyttäjistä, pian 1300 blippiä kuvannut legendaarinen muotokuvakouluttaja ja valokuvaaja Jussi Aalto kertoo:


title: Blipfoto

text: - Olen ollut valokuvan ammattilainen vuodesta 1966 lähtien, ja viimeiset kaksi vuotta valtion taiteilijaeläkkeellä. Tämä blip-harrastus palvelee minua sormiharjoitusten tapaan, eli haluan harjoitella päivittäin, kuten muusikotkin tekevät. Näin säilytän herkkyyteni tärkeitä projekteja varten.


title: HEF-polttoaine

text: HEF-polttoaine (lyhenne sanoista high energy fuel, myös Zip fuel) oli joukko korkeaenergisiä lisäaineita sisältäneitä lentopolttoaineita, joita kehitettiin 1950-luvun alulta alkaen silloisten lentopolttoaineden korkeaenergiatiheydellisiksi korvaajiksi. HEF-polttoaineita suunniteltiin käytettäväksi muun muassa tuolloin kehitteillä olleessa strategisessa XB-70 Valkyrie -pommikoneessa, XF-108 Rapier -hävittäjässä, sekä Bomarc-ilmatorjuntaohjuksessa. Polttoaineet osoittautuivat epäkäytännöllisiksi koekäytöissä, minkä seurauksena niiden kehityksestä luovuttiin vuonna 1959.


title: HEF-polttoaine

text: Boraanien käyttöä lentopolttoaineiden lisäaineena lähdettiin tutkimaan vuonna 1952 Yhdysvaltain laivaston ilmailuviraston () projekti Zip:in puitteissa. Zip-projekti jatkoi aiemman Hermes-projektin jalanjäljissä kehittäen korkeaenergisiä boraanipohjaisia suihkumoottoreissa käytettäväksi suunniteltuja lentopolttoaineita. Korkeaenergisten polttoaineiden tavoitteena oli kasvattaa ydinpommien pudottamiseen käytettyjen strategisten pommikoneiden kantamaa. Zip-projekti tarjosi useiden miljoonien dollarien arvoiset sopimukset projektin pääurakoitsijoille Olin Mathieson Chemical Corporationille ja Callery Chemical Co:lle, minkä lisäksi vuosikymmenen kestäneeseen projektiin osallistui useita muita teollisuusorganisaatioita.


title: HEF-polttoaine

text: Huomattavasti paisunut Zip-projekti jakautui vuonna 1956, kun Olin Mathiesonin HEF-polttoaineiden parissa tehty työ siirtyi ilmavoimien valvontaan ja Calleryn Super-polttoaineiden kehitys siirtyi laivaston ilmailuviraston valvontaan.


title: Caroline von Brandenburg-Ansbach

text: Wilhelmina Charlotte Caroline von Brandenburg-Ansbach (1683–1737) oli saksalainen prinsessa, josta tuli Yrjö II:n puolisona Englannin kuningatar. Hän oli kaunis ja älykäs, ja hänellä oli paljon vaikutusvaltaa miehensä toimintaan.


title: Caroline von Brandenburg-Ansbach

text: Caroline menetti isänsä, Ansbachin ruhtinaan, vuonna 1686 ja äitinsä 1696. Orvoksi jäätyään hän asui Preussin herttua Fredrik In hovissa ja ystävystyi tämän vaimon Sophie Charlotten kanssa. Häntä pidettiin Euroopan kauneimpana prinsessana, mutta kolme avioliittosuunnitelmaa tyrehtyi. Lopulta hän meni naimisiin George Augustuksen kanssa. Tämä oli Hannoverin vaaliruhtinaan kruununperijä ja kolmas Englannin kruununperimysjärjestyksessä. Vuonna 1714 hänestä tuli Walesin prinsessa ja Englannin hovielämän keskeinen nainen, koska kuningas Yrjö I oli erossa vaimostaan Sophia Dorotheasta eikä tuonut tätä Lontooseen.


title: Caroline von Brandenburg-Ansbach

text: Caroline ja George asettuivat Lontooseen, mutta jättivät seitsenvuotiaan poikansa Frederickin Saksaan edustamaan isoisäänsä. He opettelivat Englannin kieltä ja yrittivät ymmärtää sen tapoja ja politiikkaa, toisin kuin saksalaismielinen Yrjö I. Isän ja pojan välille syntyi niin suuria näkemyseroja, että Walesin prinssi piti omaa hoviaan. Kiista meni välillä niin pahaksi, että kuningas esti poikaansa ja miniäänsä tapaamasta näiden lapsia.


title: Caroline von Brandenburg-Ansbach

text: Caroline oli miestään älykkäämpi ja osasi ohjailla tätä taitavasti. Hän sieti myös tämän rakastajattaria. Vuonna 1727 Carolinen puolisosta tuli kuningas Yrjö II. Useaan otteeseen kun kuningas oli Hannoverissa, Caroline toimi täysivaltaisena sijaishallitsijana Lontoossa kuukausien ajan.


title: Caroline von Brandenburg-Ansbach

text: Caroline tuki monia valistusajan tieteilijöitä ja taiteilijoita, kuten Voltairea, John Gayta ja Georg Friedrich Händeliä – Händel sävelsi hymnin hänen hautajaisiaan varten. Hän oli yhteydessä myös Gottfried Leibnizin, Isaac Newtonin ja Hans Sloanen kanssa. Papiston vastustuksesta huolimatta Caroline antoi lääkärien rokottaa kolme lastaan isorokkoa vastaan. Hänestä tuli rokotusten puolestapuhuja.


title: Juho Koivukoski

text: Juho Koivukoski (k. 22. helmikuuta 1920 Kokkola) oli Etsivän Keskuspoliisin palveluksessa ollut etsivä, joka helmikuussa 1920 väitti ampuneensa Otto Ville Kuusisen Pohjanlahden jäällä. Suurta kohua synnyttänyt juttu osoittautui perättömäksi, ja Koivukoski ampui lopulta itsensä.


title: Juho Koivukoski

text: Lapualta kotoisin ollut Koivukoski oli toiminut sahatyömiehenä ja sekatyömiehenä ennen Suomen sisällissotaa. Syksyllä 1917 hänen väitettiin olleen jonkin aikaa punaisten riveissä mutta sitten hän liittyi valkoisiin ja teki sodan aikana kertoman mukaan "korvaamattomia palveluksia valkoisille". Sodan jälkeen Koivukoski onnistui pääsemään Etsivän Keskuspoliisin etsiväksi toimipaikkanaan Seinäjoki.


title: Juho Koivukoski

text: Kuusisen ampumisjuttu sai alkunsa kun Koivukoski saapui illalla 11. helmikuuta 1920 Lapuan kirkonkylässä sijainneeseen Vihtori Kosolan taloon jossa olivat paikalla Kosolan lisäksi muun muassa Artturi Leinonen ja Jalmari Lahdensuo. Koivukoski oli jo aiemmin kertonut Lahdensuolle olevansa Raippaluodon seudulla piileskelevän Kuusisen jäljillä ja nyt hän ilmoitti pidättäneensä Kuusisen Oravaisten kestikievarissa. Sanomalehti Ilkka julkaisi asiasta seuraavana päivänä uutisen jonka mukaan pidätetty Kuusinen olisi jo kuljetettu junalla Helsinkiin. Paikallisille poliiseille ja Vaasan läänin maaherralle tieto tuli täytenä yllätyksenä.


title: Juho Koivukoski

text: Kun Koivukoskelta vaadittiin tarkempia tietoja asiasta hän ilmoitti matkustavansa itse Helsinkiin ja antavansa siellä selonteon Etsivän keskuspoliisin päällikölle Ossian Holmströmille. Pari päivää myöhemmin Koivukoski tapasi Lapualla Vihtori Kosolan ja kertoi tälle että olikin ampunut Kuusisen kuoliaaksi ja jättänyt ruumiin merenjäälle. Koivukoski oli kertomansa mukaan seurannut hiihtäen Ruotsiin matkannutta Kuusista Raippaluodon edustalla ja vaatinut tätä palaamaan Suomeen. Kun Kuusinen oli kieltäytynyt Koivukoski oli kertomansa mukaan ampunut hänet.


title: Juho Koivukoski

text: Uutinen Kuusisen kuolemasta levisi pian ja Suomen Sosialidemokraatti julkaisi siitä ensimmäisenä uutisen 17. helmikuuta 1920. Kansanedustaja Väinö Tanner teki asiasta myös hallitukselle välikysymyksen. Helsingistä lähetettiin nyt Helsingin poliisilaitoksen rikososaston apulaispäällikkö Rafael Silander Pohjanmaalle selvittämään asiaa ja hänen Vaasassa, Lapualla ja Oravaisissa pitämissään kuulusteluissa selvisi pian että Kuusista ei ollut nähty sen paremmin elävänä kuin kuolleena ja koko juttu oli perätön.


title: Juho Koivukoski

text: Koivukosken kerrottiin nousseen etelään menevään junaan mutta sitten hänen ruumiinsa löytyikin Kokkolan rautatieaseman lähellä sijainnesta puistosta varmistamaton pistooli rinnan päällä (lehtiuutisissa mainittiin että ruumis olisi löytynyt eräästä puutarhasta Uudestakaarlepyystä). Tutkimuksissa selvisi että 43-vuotias Koivukoski oli ampunut itsensä.


title: Jonna Yli-Mäenpää

text: Jonna Yli-Mäenpää (s. 2. syyskuuta 1996 Ängelholm, Ruotsi) on suomalainen jääkiekkoilija. Hän on pelipaikaltaan hyökkääjä.


title: Jonna Yli-Mäenpää

text: Yli-Mäenpää on pelannut Suomen pääsarjassa Team Kuortaneen (ensimmäisellä kaudella nimenä Team Oriflame) joukkueessa vuodet 2013–2015 ja vuodesta 2015 Oulun Kärpissä. Kauden 2017–2018 loppuun mennessä hän on pelannut pääsarjassa 96 runkosarjaottelua, joissa hänen tehopisteensä ovat 14+25=39, sekä 16 pudotuspeliä tehopistein 0+3=3. Hän voitti Suomen-mestaruuden vuonna 2017 ja vuonna 2018.


title: Jonna Yli-Mäenpää

text: Yli-Mäenpää on pelannut alle 18-vuotiaiden MM-kilpailuissa vuosina 2013 ja 2014.


title: Kirsten Rausing

text: Eva Kirsten Elisabet Rausing (s. , Lund, Ruotsi) on Britanniassa asuva ruotsalainen liikenainen, hevoskasvattaja, hevosurheiluvaikuttaja ja perijätär, jonka isoisä perusti elintarvikepakkauksia valmistaneen valmistaja Tetra Pakin. Rausing peri kahden veljensä tavoin kolmanneksen tästä nyttemmin nimellä Tetra Laval tunnetusta pakkauskonsernista. Tämä teki sisaruksista miljardöörejä. Maaliskuussa 2018 yhdysvaltalainen talousjulkaisu Forbes arvioi kunkin sisaruksen varallisuudeksi 6,6 miljardia dollaria.


title: Kirsten Rausing

text:
Rausingin edesmennyt isoisä Ruben Rausing (1895–1983) perusti antiseptisia, kartonkisia juomapakkauksia valmistaneen Tetra Pakin vuonna 1951. Pakkaukset mahdollistivat esimerkiksi mehujen ja maitotuotteiden pakkaamisen lasipulloja kevyempiin ja muovipusseja kestävämpiin pakkauksiin, mikä teki ne suosituiksi. Yritys hankki vuonna 1991 ranskalaisen meijerilaitevalmistaja DeLavalin, ja konserniyhtiön nimi muutettiin vuonna 1993 muotoon Tetra Laval. Samana vuonna Kirstenin isä Gad Rausing (1922–2000) lunasti yhtiöstä tässä vaiheessa puolet omistaneen veljensä Hans Rausingin ulos pakkauskonsernista Gadin kuoltua Kirstenin äiti, taidehistorioitsija Birgit Rausing (s. 1924) perusti yhtiön osakkeiden hallitsemiseksi rahaston (holdingyhtiön), jonka edunsaajia Kirsten sekä hänen nuoremmat veljensä Finn (s. 1955) ja Jörn (s. 1960) ovat, kukin kolmanneksen osuudella. Kirsten Rausing on toiminut Tetra Lavalin johtokunnassa vuodesta 1991 lähtien.
Kirsten Rausing on naimaton, eikä hänellä ole lapsia. Hän on tunnettu hevoskasvattaja, jolla on ollut hevoskasvattamo jo nuorena Ruotsissa (Simonstorp). Vuonna 1977 hän muutti Ruotsista ensin Irlantiin työskennelläkseen Airlie Stud -hevossiittolassa, joka oli tuolloin maailman johtavia kilpahevosten hevoskasvattamoja. Vuonna 1980 hän muutti nykyiselle kotipaikkakunnalleen Englannissa, Suffolkin Newmarketiin ja perusti sittemmin kuuluisajsi nousseen, lukuisten voittajahevosten siittolana ja kotitallina tunnetun Lanwades Studin. Nykyään hänellä on kaksi menestyvää lämminveristen hevosten kasvattamoa Newmarketissa Englannissa ja yksi Irlannissa. Hänellä on ollut monia hevoskasvatuksen ja hevoskilpailuihin liittyviä johto- ja luottamustehtäviä. Vuonna 2014 sanomalehti The Guardian katsoi hänen kuuluvan Britannian 50 vaikutusvaltaisimman naispuolisen urheiluvaikuttajan joukkoon.


title: Sari Wäänänen

text: Sari Wäänänen (s. 6. huhtikuuta 1993 Ylikiiminki) on suomalainen jääkiekkoilija. Hän on pelipaikaltaan hyökkääjä.


title: Sari Wäänänen

text: Wäänänen on pelannut Suomen pääsarjassa Oulun Kärpissä vuodet 2010–2012 sekä vuodesta 2014. Kauden 2017–2018 loppuun mennessä hän on pelannut pääsarjassa 101 runkosarjaottelua, joissa hänen tehopisteensä ovat 30+43=73, sekä 23 pudotuspeliä tehopistein 5+6=11. Hän voitti Suomen-mestaruuden vuosina 2017 ja 2018. Lisäksi hänellä on yksi SM-pronssi.


title: Arthur Upfield

text: Arthur William Upfield (1. syyskuuta 1890 Gosport,  Hampshire, Englanti – 12. helmikuuta 1964 Bowral, Uusi Etelä-Wales, Australia) oli englantilais-australialainen kirjailija.


title: Arthur Upfield

text: Upfieldin etunimet olivat alunperin järjestyksessä William Arthur, mutta nimet käännettiin diminutiivin Little Bill välttämiseksi. Syntymävuodeksi on eri lähteissä annettu vuosia väliltä1888–1892. Hän kirjoitti jo kouluaikana julkaisematta jääneitä Sexton Blake -tyylisiä romaaneja.


title: Arthur Upfield

text: Upfield aloitti kirjoittajanuransa kirjoittamalla eri lehtiin, muun muassa lontoolaiseen Daily Mailiin. Jottei tuottaisi häpeää suvulle ja saisi uuden alun mahdollisuuden hän muutti isänsä lähettämänä Australiaan Adelaideen 1911 ja työskenteli alkuun sekalaisissa töissä.


title: Arthur Upfield

text: Ensimmäisen maailmansodan aikana hän palveli Lähi-idässä, Englannissa ja Ranskassa. Sodan aikana 1915 hän avioitui sairaanhoitaja Anne Douglassin kanssa. Heidät vihittiin Egyptissä Britannian konsulaatissa. Hän palasi Australiaan 1921 ja erosi vaimostaan. Sittemmin hänen pitkäaikainen kumppaninsa oli Jessica Hawke, joka kirjoitti joko yksin tai yhdessä Upfieldin kanssa tämän elämäkerran "Follow My Dust!". Teos hyödyntää osittain Upfieldin 1930-luvulla kirjoittamaa mutta julkaisematta jäänyttä käsikirjoitusta "The Tale of a Pommy". Upfieldin varsinainen esikoisteos oli "The Barrakee Mystery", joka kuitenkin ilmestyi vasta uudelleenkirjoittamisen jälkeen 1929. Sen alkuperäinen päähenkilö oli valkoihoinen salapoliisi, mutta uudelleenkirjoittamisen aikana päähenkilöksi tuli Queenslandin yliopistosta valmistunut Napoleon Bonaparte eli "Bony", jonka esikuvana oli hänen ystävänsä Leon Wood.


title: Arthur Upfield

text: Upfieldin ensimmäisenä julkaistu romaani "The House of Cain" ilmestyi 1928. Hän jätti työt No. 1 Rabbit-Proof Fencen rakennustyössä ja ryhtyi täysitoimiseksi kirjailijaksi 1931 ja muutti Perthiin mutta kirjoitti vielä melbournelaiseen Heraldiin siihen asti, kunnes tulot kirjoista mahdollistivat omistautumisen kirjailijantyölle kokonaan. Toisen maailmansodan aikana Upfield palveli päämajassa sotasensuurissa.


title: Arthur Upfield

text: Upfieldin jännityskirjat olivat suosittuja varsinkin Yhdysvalloissa, ja hän pääsi Mystery Writers' Guild of American jäseneksi. Hän oli ensimmäinen ulkomainen täysjäsen. Suosituimpia oli kirjasarja, jonka päähenkilö oli puoliksi aboriginaali poliisi Napoleon Bonaparte. Upfieldin julkaisemattoman omaelämäkerran "Beyond the Mirage" käsikirjoitus on tallennettu Australian kansalliskirjastoon. Myös Saksassa hänen kirjansa ovat olleet suosittuja, ja kaikki kirjat on käännetty saksaksi.


title: Arthur Upfield

text: Upfieldin viimeinen Bony-kirja "The Lake Frome Monster" jäi kesken, ja sen viimeistelivät J. L. Price ja Dorothy Strange. Se ilmestyi Lontoossa 1966.


title: Arthur Upfield

text: Upfieldiä ei oikein koskaan hyväksytty Australian kirjallisissa piireissä, mihin hän reagoi sanomalla: "En ole kirjallinen henkilö, enkä edes halua olla". Sen sijaan Englannissa ja Yhdysvalloissa hän oli suosittu, ja arvostelut olivat hyviä. Yhdysvalloissa joidenkin kirjojen nimet muutettiin, koska kustantaja katsoi ettei niitä ymmärretä, mikä harmitti Upfieldiä: "Doubleday antaa kirjoilleni oman mielensä mukaisia nimiä."


title: Jasmin Hulanmäki

text: Jasmin Hulanmäki (s. 9. heinäkuuta 1995 Pyhäjoki) on suomalainen jääkiekkoilija. Hän on pelipaikaltaan hyökkääjä.


title: Jasmin Hulanmäki

text: Hulanmäki on pelannut Suomen pääsarjaa Oulun Kärppien joukkueessa vuodesta 2015. Kauden 2017–2018 loppuun mennessä hän on pelannut pääsarjassa 67 runkosarjaottelua, joissa hänen tehopisteensä ovat 25+18=43, sekä 21 pudotuspeliä tehopistein 4+6=10. Hän voitti Suomen-mestaruuden vuonna 2017 ja vuonna 2018.


title: Nelli Salomäki

text: Nelli Salomäki (s. 1. heinäkuuta 1997 Raahe) on suomalainen jääkiekkoilija. Hän on pelipaikaltaan hyökkääjä.


title: Nelli Salomäki

text: Salomäki on pelannut Suomen pääsarjaa Oulun Kärppien joukkueessa kaudesta 2012–2013 alkaen. Kauden 2017–2018 loppuun mennessä hän on pelannut pääsarjassa 139 runkosarjaottelua ja 41 pudotuspeliä. Hän voitti Suomen-mestaruuden vuonna 2017 ja vuonna 2018.


title: Nelli Salomäki

text: Salomäki on pelannut alle 18-vuotiaiden MM-kilpailuissa vuosina 2014 ja 2015. Hänen veljensä on Nashville Predatorsin hyökkääjä Miikka Salomäki.


title: Overload

text: Overload on videopeli, jonka on kehittänyt Revival Productions. Peliä on luonnehdittu "Descent-" sekä "Descent II "-pelien henkiseksi seuraajaksi. Revival Productionsin jäseniin lukeutuu perustajat Matt Toschlog and Mike Kulas, jotka myös perustivat kahden ensimmäisen Descent-pelin takana olleen Parallax Softwaren, sekä Radian Gamesin Luke Schneider.


title: Overload

text: Hanke sai osittaisen rahoituksen 12. maaliskuuta 2016 Kickstarter-kampanjalla keräten 306 537 dollaria 4 896 tukijalta.


title: Overload

text: Peli on ollut saatavilla Steamin Early Access -alustalla maaliskuusta 2017 lähtien. Pelin tietokoneversiot julkaistiin 31. toukokuuta 2018, kun taas versiot PlayStation 4 - ja Xbox One -pelikonsoleille julkaistaan myöhemmin.


title: Silvan Dillier

text: Silvan Dillier (s. 3. elokuuta 1990 Baden, Sveitsi) on sveitsiläinen rata- ja maantiepyöräilijä.


title: Silvan Dillier

text: Dillier edusti Chambéry Cyclisme Formation - AG2R La Mondiale -joukkuetta 2010, Team Voralrbergiä 2011 ja EKZ Racing Teamiä 2012. Hän kilpaili alkuvuoden 2013 BMC Development Teamissä ja elokuusta lähtien harjoittelijana BMC Racing Teamissä, jossa jatkoi ammattilaisena 2014–2017. Kaudesta 2018 hän on edustanut Ag2r-La Mondialea.


title: Silvan Dillier

text: Dillier saavutti ratapyöräilyn EM-kilpailuissa hopeaa pisteajossa 2011 ja joukkuetakaa-ajossa 2015. Nuorten MM-kilpailuissa hän sai pariajossa (eli madisonissa) pronssia 2008. Alle 23-vuotiaiden EM-kilpailuissa hän saavutti kolme kultaa, yhden hopean ja yhden pronssin.


title: Silvan Dillier

text: Dillier on saavuttanut maantiepyöräilyn MM-kilpailujen joukkueaika-ajossa BMC Racing Teamissa kultaa 2014 ja 2015 sekä pronssia 2017. Hän voitti Sveitsin-mestaruuden aika-ajossa 2015 ja maantieajossa 2017. Hän voitti kuudennen etapin Italian ympäriajossa 2017.


title: Silvan Dillier

text: Dillier sijoittui toiseksi Pariisi–Roubaix-suurklassikossa 2018. Hän kuului yhdeksän ajajan ryhmään, joka lähti irtiottoon noin tunnin ajon jälkeen. Peter Sagan tavoitti kärkiryhmän 53 kilometriä ennen maalia ja 26 kilometriä ennen maalia kärjessä ajoivat enää Sagan ja Dillier, joiden kirikamppailun Sagan voitti.


title: Silvan Dillier

text: Lähteet: Pro Cycling Stats. Cycling Archives


title: Amiraliteettienkaskaskäpinkäinen

text: Amiraliteettienkaskaskäpinkäinen ("Edolisoma admiralitatis") on kaskaskäpinkäisiin kuuluva lintulaji, jonka nimi on suomen kielen pisin. Ykkössijan se jakaa uudenkaledonianlepinkäismonarkin kanssa – kummankin nimessä on 32 kirjainta. Osa tutkijoista pitää sitä kuitenkin toisen käpinkäislajin, kaitanokkakäpinkäisen alalajina ("Coracina tenuirostris admiralitatis"). Myöskään Kansainvälinen luonnonsuojeluliitto ei ole vielä myöntänyt sille itsenäisen lajin asemaa, minkä takia sille ei toistaiseksi määritellä omaa uhanalaisuusluokitusta. Laji esiintyy luonnossa vain Papua-Uudessa-Guineassa Manusin provinssiin kuuluvien Amiraliteettisaarten Manusin saarella.


title: Formula 2 Bahrainin Grand Prix 2018

text: Formula 2 Bahrainin Grand Prix 2018 oli Formula 2 -kauden 2018 ensimmäinen osakilpailu, joka ajettiin 7.–8. huhtikuuta Bahrainin moottoriradalla Sakhirissa Bahrainissa.


title: Norah Amsellem

text: Norah Amsellem on ranskalainen oopperalaulaja, äänialaltaan sopraano. Hän on esiintynyt muun muassa Metropolitan-oopperassa, La Scalassa, San Franciscon oopperassa, Lontoon Royal Opera Housessa, Covent Gardenissa ja Wienin valtionoopperassa. Hän on myös konserttiartisti. Hän on tehnyt yhteistyötä sellaisten kapellimestareiden kuin Marco Armiliaton, Daniel Barenboimin, James Conlonin, Rafael Frühbeck de Burgosin, Daniele Gattin, James Levinen, Jesús López Cobosin, Charles Mackerrasin, Zubin Mehtan, Riccardo Mutin, Kent Naganon, Daniel Orenin, Seiji Ozawan, Antonio Pappanon, Michel Plassonin, Georges Pretren, Leonard Slatkinin, Pinchas Steinbergin, Roberto Spanon, Michel Tilson-Thomasin ja Mareck Janovskyn kanssa.


title: Norah Amsellem

text: Amsellemin merkittävien roolien joukossa ovat olleet Violettan osuus Giuseppe Verdin oopperassa "La traviata", nimirooli Jules Massenet'n "Manonissa", Mimin rooli Giacomo Puccinin "La bohèmessa" ja Liùn osa viimeksi mainitun säveltäjän "Turandotissa".


title: Norah Amsellem

text: Amsellem on syntyperäinen pariisilainen. Hän aloitti musiikinopintonsa viiden vuoden iässä, jolloin hän soitti pianoa ja harppua. Kahdeksanvuotiaana hän liittyi lapsikuoroon. Sittemmin Amsellem siirtyi Yhdysvalloissa suorittamiensa opintojen pariin.


title: Joséphine Fodor

text: Joséphine Fodor (13. lokakuuta 1789 Pariisi – 14. elokuuta 1870 Lyon) oli ranskalainen sopraano. Hän oli säveltäjä Josephus Andreas Fodorin (1751–1828) tytär ja sai isältään varhaista opetusta harpun- ja pianonsoitossa. Hän opiskeli myös laulamista ja pääsi vuonna 1810 esiintymään Pietariin, jossa hän työskenteli, kunnes keisarillisen määräyksen pohjalta ulkomaalaiset erotettiin tehtävistä teatterissa. Vuonna 1812 Fodor meni naimisiin ranskalaisen näyttelijä Mainvillen kanssa.


title: Joséphine Fodor

text: Fodor esiintyi Tukholmassa ja Kööpenhaminassa ennen paluutaan Pariisiin, jossa hän esiintyi Opéra-Comiquessa. Hän pääsi työskentelemään myös Théâtre Italieniin (Italialaiseen teatteriin), jota johti Angelica Catalani. Sopimus päättyi vuonna 1818, jolloin Fodor lähti Venetsiaan. Vuonna 1819 Fodor siirtyi jälleen Pariisiin, jossa hänestä tuli kolmen vuoden ajaksi Italialaisen teatterin tähti. Vuonna 1822 hän esiintyi Desdemonan roolissa Gioacchino Rossinin "Otello"-oopperassa Napolin Teatro San Carlossa, ja vuonna 1823 hän saavutti menestystä Wienissä. Hän esiintyi kahdessakymmenessä eri roolissa, mutta erityisesti hänen ohjelmistonsa koostui Rossinin, Ferdinando Paerin ja Wolfgang Amadeus Mozartin oopperarooleista. Fodor vetäytyi lavalta vuonna 1828.


title: Joséphine Fodor

text: Vuonna 1857 Fodorilta ilmestyi kirja "Réflexions et conseils sur l'art du chant".


title: Christine Brenk

text: Christine Brenk on saksalainen taidemusiikin laulaja, äänialaltaan sopraano. Hän syntyi Pforzheimissa ja opiskeli laulamista kotimaassaan yliopistotasolla kahden professorin – Eva-Maria Molnarin ja Rudolf Pierriayn – johdolla. Brenk myös täydensi opintojaan Lontoossa Laura Sartin johdolla. Sittemmin Brenk osallistui Geoffrey Parsonsin, Charles Brettin ja Judith Beckmannin mestarikursseille. Hän sai Wagner-liitolta stipendin ja voitti palkinnon valtakunnallisessa laulukilpailussa Berliinissä.


title: Christine Brenk

text: Brenk piti konserttikiertueita Novosibirskissä, Portugalissa ja Unkarissa. Oopperadebyyttinsä Brenk piti vuonna 1991 Schwetzingenissä Paminan roolissa "Taikahuilussa". Brenk on omistanut aikaansa myös yksinlaulu- ja konserttilaulannalle. Hän on osallistunut Bachin "Jouluoratorion" levyttämiseen.


title: Gentjana Rochi

text: Gentjana Rochi (s. 17. syyskuuta 1994, Gostivar) on makedonialainen jalkapalloilija, joka edustaa Naisten Liigassa pelaava Jyväskylän Pallokerhoa. Kotimaansa lisäksi aikaisemmin myös Saksan alasarjoissa pelannut Rochi oli kaudella 2017 Naisten Liigan toiseksi paras maalintekijä 19 maalillaan. Toukokuussa 2017 hänet valittiin Naisten Liigan kuukauden pelaajaksi.


title: Antonia Johnson

text: Antonia Margaret Ax:son Johnson, usein muodossa Antonia Ax:son Johnson (Ax:son luetaan ja on väestökirjoissa virallisesti "Axelson"; s. , New York, Yhdysvallat) on ruotsalainen liikenainen, perheyrittäjä ja Axel Johnson -konsernin neljännen sukupolven perijätär. Maaliskuussa 2018 yhdysvaltalainen talousjulkaisu Forbes arvioi hänen varallisuudeksen 6,3 miljardia dollaria. Hän on rikkain Ruotsissa asuva nainen.


title: Antonia Johnson

text: Johnson peri isoisoisänsä Axel Johansonin vuonna 1873 perustaman Axel Johanson -monialakonsernin isänsä kuoltua vuonna 1982. Hänen johdollaan alkujaan erityisesti meriliikenteesä ja teollisuudessa toimineen konsernin liiketoiminnassa tehtiin merkittäviä suunnanmuutoksia. Nyt tukholmalaisessa yrityskonsernissa on neljä liiketaloudellisesti itsenäisestä yhtiötä: newyorkilainen Axel Johnson Inc., sekä ruotsalaiset Axel Johnson AB, AxFast AB ja Altocumulus AB. Axel Johansson AB pitää hallussaan 50 prosentin osuutta pörssinoteeratusta vähittäis- ja tukkukauppayhtiöstä Axfoodista, 25 prosentin osuutta tietokonetuotteiden vähittäismyyjästä (Dustin Group). Konserniin kuuluuvat myös Åhléns-tavaratalot, Kicks -kosmetiikkamyymälät ja Martin & Servera -ravintolatukkupalvelut. AxFast omistaa kiinteistöjä, erityisesti vähittäiskauppojen liiketiloja Ruotsissa. AltoCumulus toimii omaisuudenhoitoyhtiönä.


title: Antonia Johnson

text: Johanson toimi konsernin hallituksen puheenjohtajana maaliskuuhun 2015 saakka. Tuolloin valta yhtiön johto siirtyi hänen tyttärelleen Caroline Bergille. Ax:son Johnson on osaomistaja muun muassa kolmella Michelin-tähdellä palkitussa tukholmalaisessa Frantzén-ravintolassa.


title: Antonia Johnson

text: Johnson opiskeli psykologiaa 1960-luvulla Harvardin Radcliffe Collegessa ja Tukholman yliopistossa (BSc, 1971). Hän on naimisissa toista kertaa. Hänellä on neljä lasta ensimmäisestä avioliitosta (1963–1983) yritysjohtaja, kreivi Nils Mörnerin kanssa. Johnson pitää ratsastamisesta ja hänen kotitilallaan Tukholman lähellä on olympiatason kouluratsastusrata ja hevossiittola (Lövsta stuteri). Hän on toiminut Ruotsin kouluratsastusliiton (Svensk Dressyr) puheenjohtajana. Hän toimii kunnallispolitiikassa kunnanvaltuutettuna (viimeksi 2014-; Folkpartiet, nyk. Liberalerna). Vuosina 2006–2012 hän oli kotikaupunkinsa Upplands Väsbyn kaupunginhallituksen varapuheenjohtaja.


title: Antonia Johnson

text: Ax:son Johanson on saanut useita tunnustuksia. Hänet nimettiin vuonna 2013 Tukholman KTH:n kunniatohtoriksi. Palkintoperusteissa mainittiin vastuullinen yrittäjyys yhteiskunnassa ja sen tutkimuslaitosten kanssa, painottaen kestävää kehitystä.


title: Antonia Johnson

text: Ax:son Johansonista on kirjoitettu ainakin yksi osin haastatteluihin pohjautuva kirja: Bengt Ericson (2007/2013) "Antonias revansch : hur hon räddade sitt imperium från att gå under och kom tillbaka som en vinnare". ISBN 978-9186597580 (uusi painos 2013).


title: Ella Jenkins

text: Ella Jenkins (s. 6. elokuuta 1924 St. Louis, Missouri) on yhdysvaltalainen laulaja. Hänet tunnetaan lapsille tekemästään musiikista, joka kuitenkin on vedonnut myös kouluttajiin ja muihin aikuisiin.


title: Ella Jenkins

text: Jenkins varttui Chicagossa ja aloitti ammattimaisen laulajanuransa vuonna 1956. Albumien lisäksi hän on tehnyt kirjoja ja videoita; teoksillaan hän opettaa lapsille monenlaisiin elämänalueisiin sisältyviä asioita lukemisesta maantietoon ja tanssiin. Ajan mittaan Jenkins ryhtyi myös ohjeistamaan lasten opettajia. Kuuluisilla "Adventures in Rhythm" -workshopeillaan hän esitteli näille uudenlaisia ryhmälaulannan ja rytmin tuottamisen metodeja. Vuonna 1999 Jenkins julkaisi jo kolmannenkymmenennen albuminsa Smithsonian Folkways Recordsings -yhtiölle. Albumin nimi on "Ella Jenkins & a Union of Friends Pulling Together".


title: Ella Jenkins

text: Jenkins on päivittänyt tuotantonsa kattamia teemoja ajanmukaisilla tavoilla. Hän on käsitellyt teoksissaan muun muassa monikulttuurisuuden ja ympäristön kaltaisia aiheita. Vuonna 2017 Jenkins juhlisti kuudettakymmenettä vuottaan Folkways-artistina julkaisullaan "Camp Songs". Hänelle on myönnetty Grammy-palkinto elämäntyöstään.


title: Mathilde Seigner

text: Mathilde Seigner (s. 17. tammikuuta 1968) on ranskalainen näyttelijä, joka on menestyksellisesti näytellyt ranskankielisissä filmeissä. Hän on näyttelijä Emmanuelle Seignerin sisar, näyttelijä Françoise Seignerin lapsi ja näyttelijä Louis Seignerin lapsenlapsi.


title: Mathilde Seigner

text: Hän aloitti filmiuransa elokuvassa "Le sourire" (1994). Samana vuonna tehdyssä ohjaaja Claude Millerin elokuvassa "Hymy" ("Rosine", 1994) hän oli pääosassa ja sai suorituksestaan huomionosoituksia. Elokuvasta "Nettoyage à sec" (1997) hän voitti naissivuosan César-palkinnon ja rooli filmissä "Kauneushoitola Venus" ("Vénus beauté (institut)" 1999) antoi hänelle toisen sivuosa-César-palkinnon. Ohjaaja Claude Millerin filmi "Betty Fisher" ("Betty Fisher et autres histoires", 2001) tuotti Signerille parhaan näyttelijättären palkinnon Montrealin elokuvajuhlilla ja samana vuonna tehty "Tyttö Pariisista" ("Une hirondelle a fait le printemps", 2001) vastaavan palkinnon Cabourgin elokuvajuhlilla. Mathilde Seigner oli naispääosassa ohjaaja Clade Lelouchin pariisilaistrilogian ensimmäisessä osassa "Le genre humain - 1ère partie: Les Parisiens" (2004).


title: Syntyvyys Rooman valtakunnan tuhon syynä

text: Rooman valtakunnan tuho on kiinnostanut historian tutkijoita ja valtakunnan luhistumisen syyt ovat asia josta on väitelty vuosisatojen ajan. Rooman valtakunnan tuhoutumiselle ei ole annettavissa mitään yhtä yksittäistä päivämäärää, vaan sen vähittäinen alasajo oli pitkä. Länsi-Rooman päättymiselle annettua vuotta 476 pidetään prosessin, joka alkoi kauan aikaisemmin, päätepisteenä.


text: Historioitsija William McNeill on teoksessaan "The Rise of the West" selittänyt, että Rooman valtakunnan yläluokan biologinen itsemurha heikensi klassista sivilisaatiota. Historioitsija Karl Gottlob Zumpt jäljitti Rooman valtakunnan väestön pienenemisen syyt luksukseen ja pilallehemmoteltujen parien haluttomuuteen kasvattaa lapsia. Rooman valtakunnassa kuolleisuus oli korkea ja väestön pitämiseksi edes tasaisena parien olisi pitänyt hankkia tietty määrä lapsia. Rooman kansalaiset eivät hankkineet lapsia yhteiskunnan edun nimissä, vaan lapsimäärä oli yksityinen päätös. Pienet muutokset kuolleisuuden ja syntyvyyden keskinäisessä suhteessa tarkoittavat väestön koon puolittumista alle 60 vuodessa.


text: Valtakunnan hallinto yritti keisari Augustuksen kautena pitää kiinni periaatteesta, että naisen tärkein velvollisuus on synnyttää lapsia valtakunnalle. Historioitsija Coen van Galenin vuoden 2016 väitöskirjan mukaan valtakunta joutui kamppailuun naisten itsenäisyyden kanssa. Uudenlaisilla naisten emansipaatioon johtaneilla avioliittosopimuksilla ensimmäisellä vuosisadalla eaa. oli suuret vaikutukset. Yhteiskunnalla oli vaikeuksia sopeutua sukupuoliroolien kääntymiseen, kun miehet eivät suostuneet avioitumaan itsenäisten naisten kanssa. Roomalaiset tunsivat ehkäisymenetelmiä, abortin ja vauvojen surmaamisen, joilla he rajoittivat perhekokoa ja investoivat enemmän pienen lapsimäärän kasvattamiseen ja kouluttamiseen, kun taas lukutaidottomat germaaniset barbaarit valitsivat hankkia paljon lapsia.


text: Vuosina 165-180 jaa. koetun väestöä pienentäneen epidemian myötä valtakunnan hallinto teki rationaalisen päätöksen barbaarien maahanmuuton kannattamisesta väestövajeen paikkaamiseksi. Valtakunta alkoi tukeutua maahanmuuton edistämiseen ja muukalaisten assimilaatioon. 200-luvun kriisi oli Rooman valtakunnassa vuosina 235–275, jolloin valtakunta kävi lähes tuhon partaalla. Valtakunta koki ensimmäiset vakavat sotilaalliset tappionsa vuosisatoihin. Vuosina 376-382 käyty goottisota, johon kuului käänteentekevä Adrianopolin taistelu sai alkunsa siitä, että valtakunnan hallinto oli muukalaisten assimiloinnin kannalla, mutta Tonava-joen paikkeille asuttuneet gootit päättivätkin hyökätä. Goottien assimilaatio epäonnistui.


text: Keisari Theodosiuksen kuoltua vuonna 395 Rooma jakautui itäiseen ja läntiseen keisarikuntaan. Länsi-Rooma kukistui vuonna 476, kun ostrogootit syrjäyttivät viimeisen Länsi-Rooman keisarin, Romulus Augustuluksen. Länsi-Rooman luhistuttua jäljelle jäi Bysantin valtakunta eli Itä-Rooma. Länsi-Rooman entiselle alueelle syntyivät barbaarikuningaskunnat, jotka säilyttivät roomalaisia vaikutteita ja loivat pohjaa varhaiskeskiajan eurooppalaisen kulttuurin synnylle.


text: Rooman valtakunnassa vapaat naiset olivat kolmen auktoriteetin alaisia. Näitä olivat "patria potestas", "manus" ja "tutela". "Patria potestas" oli paterfamilian kaikenkattava valta naisen yli, missä suvun päämies käytti valtaa. "Manus" sen sijaan oli avioliittoon liittyvä aviomiehelle alisteisuus. "Tutelasta" tunnettiin kaksi muotoa: "tutela impuberum" joka koski alaikäisiä sekä "tutela mulierum" joka koski naisia. Rooman valtakunnassa nainen jonka paterfamilian päämies oli kuollut ja nainen ei ollut mennyt manus-avioliittoon, tarvitsi holhoojan, jota tämä "tutela mulierum" koski.


text: Kun aviomiehen "manus" ja "tutela mulierum" olivat voimassa, naisten osallistuminen yhteiskunnalliseen elämään oli vähäistä. Tämä kuitenkin muuttui radikaalisti kun avioliitto ilman "manusta" ("cum manu") korvautui vapaalla avioliitolla ja "tutela mulierum" säilytti muodon, mutta sen sisällöstä luovuttiin. Avioliitto ilman manusta tarkoitti, että nainen pysyi oman sukunsa edustajana ja nainen kykeni kerryttämään omaa omaisuuttaan. Avioliitto ilman manusta antoi naisen tehdä sopimuksia ja muita oikeudellisia toimia..


text: Rooman valtakunnassa oli sen alkuaikana yksiavioinen avioliitto, joka oli manukseksi kutsuttu avioliitto jossa morsian siirrettiin isältä puolisolle. Manus-avioliitossa miehellä oli valtaa naisen yli. Naisella ei ollut oikeutta erota miehestään manus-avioliitossa. Julius Ceasarin valtakaudelle (49 eaa.) tultaessa manus-avioliitosta oli kuitenkin laajalti luovuttu vapaan avioliiton yleistyttyä. Vapaassa avioliitossa puolisot olivat tasa-arvoisia ja miehellä ei ollut valtaa naisen yli. Vapaasta avioliitosta nainen saattoi erota yksinkertaisesti päättämällä ettei enää ole aviossa – avioeroa ei täytynyt anoa


text: Rooman valtakunnan 500 ensimmäisen vuoden aikana ei ollut yhtäkään avioeroa. Ensimmäinen avioero oli Spurius Carvilius Rugan vuonna 234 eaa. Paavalin aikaan roomalainen perhe-elämä oli raunioina. Filosofi Seneca kirjoitti, että naiset avioituvat erotakseen ja eroavat mennäkseen naimisiin. Runoilija Martialis kertoo naisesta jolla on ollut kymmenen aviomiestä.


text: Vaikka Rooman valtakunnan läntisissä osissa luovuttiin naisten "tutelasta", Rooman valtakunnan itäisissä osissa säilyi läpi Rooman valtakunnan ajan kreikkalainen "kyrios"- tai "epipropos"-perinne, jossa mies oli "kyrioi" ja nainen hyväksytti päätöksensä tällä mieshenkilöllä, josta käytettiin ilmausta toimimisesta "kyrioksen" kanssa. Myöhemmin näistä perinteisemmistä valtakunnan itäosista tuli Bysantin valtakunta eli Itä-Rooma, joka jäi jäljelle Länsi-Rooman luhistuttua. Myös roomalaisessa Egyptissä tunnettiin "kyrioi"-käytäntö, jonka kreikkalaiset asuttajat olivat aikanaan sinne tuoneet.


text: Lex Oppia oli laki joka tuli voimaan 215 eaa. toisen puunilaissodan aikaan. Se oli taloudellinen toimenpide, jonka tarkoitus oli rajoittaa resurssien käyttö taloudellisiin eikä sosiaalisiin tarkoituksiin. Se rajoitti naisten omaisuutta ja omaisuuden esittämistä muille. Erityisesti se kielsi naista omistamasta enempää kuin puoli unssia kultaa, pitämästä monivärisiä vaatteita (erityisesti purppuraista) ja kulkea eläimen vetämillä vaunuilla kaupungissa.


text: Tribuunit joutuivat myöntymään naisten tahtoon ja Lex Oppia kumottiin naisten painostuksesta vuonna 195 eaa.


text: Cato vanhempi (234-149 eaa.) oli "vanhojen hyvien aikojen" puolustaja ja argumentoi senaatin edessä Lex Oppiaa kumoamaan nousseista naisista:


text: Naiset nauttivat aluksi verovapautta ja maatilan antaminen perinnöksi naiselle oli tapa välttää veroja. Rooman valtakunta oli pääasiassa sotilaiden ja maanomistajien yhteiskunta. Vauraus liitettiin tuolloin maan omistamiseen. Tämä porsaanreikä tarkoitti, että suuri osa maasta joka muodosti verotuloja katosi verotuloista päätymällä naisten käsiin. Porsaanreikä tukittiin vuonna 169 eaa. pyrkimyksenä säilyttää veropohja. Tällöin lakiuudistus määräsi, että mies ei voi jättää puolta enempää naiselle perinnöksi. Tämän Lex Voconia -nimellä tunnetun lain esitteli by Q. Voconius Saxa Cato vanhemman vahvalla tuella.


text: Professori Jérôme Carcopino on 1930-luvulla maininnut antiikin feministiliikkeestä, joka tuhosi Rooman yläluokan perhe-elämän. Vuonna 1940 julkaistussa teoksessa "Daily Life in Ancient Rome" Carcopino mainitsee että ensimmäisen ja toisen vuosisadan aikana jaa. roomalaiset naiset nauttivat kunnioitusta ja itsenäisyyttä joka oli vähintään verrannollinen ellei korkeampi kuin mitä feministit vaativat vuonna 1940.


text: Naiset saivat Rooman valtakunnassa korkean statuksen lahjoittamalla suuria summia rahaa kotikaupungeilleen, ja kaupungit lahjoitusten vastineeksi julistivat lahjoittaneiden naisten syntymäpäivät virallisiksi juhlapäiviksi.


text: Rooman valtakunnassa koettiin pian kriisi, kun avioituminen ja uudelleenavioituminen sekä syntyvyys laskivat. Keisari Augustus esitteli lain nimeltä "Lex Iulia de Maritandis Ordinibus" vuonna 18 eaa. syntyvyyden nostamiseksi rankaisemalla avioitumattomia ja lapsettomia. Lain tavoitteena oli kannustaa väestön kasvuun siten että mies avioituu ja hankkii kolme lasta. Seurasi 17 eaa. siihen liittyvä laki "Lex Iulia de Adulteriis Coercendis", joka teki avioliiton ulkopuolisesta seksistä rikoksen, jota rangaistaisiin karkotuksella.


text: Augustus halveksui naimattomia miehiä. Augustuksen mukaan naimattomat miehet ajavat valtakunnan perikatoon.


text: Augustus kuvaili naimattomia miehiä pahemmiksi kuin maantieryöstäjät. Augustuksen mukaan naimattomat miehet olivat moraalittomia petoja.


text: Livyn mukaan Augustus perusteli lakia lukemalla seuraavan puheen:


text: "Lex Iulia de Maritandis Ordinibus" ja "Lex Iulia de Adulteriis Coercendis" olivat voimassa vuoteen 9 jaa. asti, jolloin Augustus esitteli niiden korvaavaksi laiksi Lex Papia Poppaean kannustaakseen avioitumista. Augustuksen tarkoituksena oli palauttaa "mos maiorum" (perinteiset yhteiskuntanormit). Erityisesti selibaatissa eläville se sisälsi rangaistuksia, mutta poikkeus myönnettiin Vestan neitsyille. Laki määräsi myös rangaistuksia avioliitossa eläville pareille joilla ei ollut lapsia ("qui liberos non habent"), ja rangaistavia ikävuosia olivat 25-60 miehillä ja 20-50 naisilla. Veroa maksettiin suhteessa varallisuuteen.


text: Augustuksen uusi laki sisälsi isälle oikeuden tappaa avioliiton ulkopuolisesta seksistä tuomitun tyttärensä ja hänen partnerinsa, mutta laki ei pakottanut tappamaan.


text: Lex Papia Poppae todistaa että lapsettomuuden ongelma oli laaja ja pitkäaikainen.


text: Keisari Tiberius tiukensi lakia. Keisarit Nero, Domitianus ja Vespasianus paikkasivat Augustuksen lain yksityiskohtia. Keisari Neron kaudella adoption väärinkäytöstä lain kiertämiseksi tuli skandaali.


text: Vuonna 67 jaa. keisari Nero meni naimisiin nuoren miehen kanssa, joka kastroitiin.


text: A. M. Devine on tutkinut matalan syntyvyyden syistä lyijyn vaikutusta miehen hedelmällisyyteen sekä roomalaisten kuumien kylpyjen vaikutusta miehen hedelmällisyyteen. Roomalaiset käyttivät muiden muassa lyijystä valmistettuja astioita ruoanlaitossa. Devinen mukaan kylpyveden lämpötila on todennäköisempi vastaus miehen matalaan hedelmällisyyteen.


text: Erään tutkimuksen mukaan vedenkuljetukseen käytettyjen lyijyputkien sisäpinta kalkkeutuu nopeasti ja kalkki muodostaa lyijyn ja virtaavan veden välille esteen, jolloin lyijyä ei pääse liukenemaan samalla tavalla.


text: Rooman valtakunnassa käytettiin ehkäisymenetelmiä ja aborttia. Yläluokka käytti aborttia pitääkseen perheet pieninä. Prioreschin tutkimuksen mukaan senaikaiset menetelmät eivät olleet tehokkaita ja ehkäisymenetelmillä ja abortilla on voinut olla vain rajallinen vaikutus väestön kokoon. Aborttien tekeminen kuitenkin johti naisten kuolemiseen ja hedelmättömyyteen. Vauvojen surmaaminen oli Rooman valtakunnassa yleistä. Se oli äidille turvallista ja tehokasta. Poika- ja tyttölapsia surmattiin yhteneväisesti, vauvojen surmaaminen ei siis ollut valikoivaa sukupuolen suhteen.


text: Rooman valtakunnassa omistaja sai käyttää orjiaan seksiin. Orjan kehoa ei suojattu.


text: Vuosina 165-180 Marcus Aureliuksen valtakaudella Rooman valtakunnassa koettiin epidemia joka pienensi väestöä. Valtakunta ryhtyi kannattamaan barbaarien maahanmuuttoa. Barbaareista tehtiin maanomistajia ja barbaareja värvättiin legioonaan. Barbaarien maahanmuutto ja ottaminen osaksi valtakuntaa oli rationaalinen toimenpide, jolla tyhjentyneet maatilat ja miesvoiman puute saatiin paikattua.


title: Susie Allanson

text: Susie Allanson (s. 17. maaliskuuta 1952 Las Vegas, Nevada) on yhdysvaltalainen countrylaulaja ja näyttelijä. Hän aloitti ammattimaisen uransa vuonna 1970, muutti eteläiseen Kaliforniaan 1975 ja sai ABC Recordsin kautta julkaistuksi debyyttialbuminsa, joka sisälsi singlen "Love Is a Satisfied Woman"/"Me & Charlie Brown". Allanson julkaisi toisenkin singlen ("Baby Don't Keep Me Hangin' On"), jonka ansiosta hän sai sopimuksen Curb Recordsilta. Myöhemmin Allanson levytti myös Elektralle ja United Artists Recordsille.


title: Susie Allanson

text: Allanson meni naimisiin managerinsa Ray Ruffin kanssa ja jatkoi uraansa äitiydestä huolimatta 1980-luvulle saakka.


title: Anne Greiling

text: Anne Greiling on saksalainen oopperalaulaja, äänialaltaan kontra-altto. Hän syntyi Pforzheimissa ja opiskeli professori Katharina Daun johdolla. Hän osallistui myös Charles Spencerin ja Ulrich Eisenlohrin pitämille laulutunneille. Jo opiskeluaikoinaan Greiling esiintyi vierailijana eri saksalaisissa oopperataloissa. Hän on myös konsertti- ja liedtulkitsija. Hän on kiertänyt konsertoimassa muuallakin Euroopassa sekä Israelissa.


title: Anne Greiling

text: Greiling on työskennellyt Bonnin oopperassa, jossa hän debytoi tammikuussa 1996 Suzyn roolissa Giacomo Puccinin "La Rondinessa". Greiling on myös esiintynyt muiden muassa Engelbert Humperdinckin ja Wolfgang Amadeus Mozartin teosten tulkinnoissa. Hän on tehnyt yhteistyötä Bonnin oopperassa sellaisten kapellimestarien kuin Jeffrey Taten ja Gustav Kuhnin kanssa.


title: Isaac Peral (A0)

text: Isaac Peral (runkonumero A0) oli Espanjan laivaston vuonna 1916 vesille laskettu ensimmäinen sukellusvene. Alus oli samankaltainen kuin Yhdysvaltain laivaston ensimmäinen kaksirunkoinen sukellusvene "USS M-1" (SS-47).


title: Isaac Peral (A0)

text: Alus tilattiin 17. helmikuuta 1915 annetun laivastonlain perusteella Fore River Shipyardilta Quincystä Massachusettsista Yhdysvalloista, missä köli laskettiin vielä samana vuonna 21. syyskuuta. Alus laskettiin vesille 27. heinäkuuta 1916 ja otettiin palvelukseen 31. tammikuuta 1917.


title: Isaac Peral (A0)

text: Aluksen nimeksi vaihdettiin 1930 "O1". Alus poistettiin palveluksesta 18. toukokuuta 1932.


title: Kaijat

text: Kaijat (Psittaculidae) on papukaijalintuihin kuuluva heimo. Aikaisemmin heimon lajit on luokiteltu kuuluviksi papukaijojen heimoon, mutta on sittemmin erotettu siitä omaksi heimokseen. Kaijojen heimoon kuuluu BirdLife Suomen käyttämän luokituksen mukaan 45 sukua ja 184 lajia.


title: Kaijat

text: Kaijoja tavataan Afrikasta, Aasiasta ja Oseaniasta. Niiden elinympäristöä ovat metsät ja ravintoa marjat, hedelmät, siemenet ja kukkien mesi. Uknäöllisesti tyypillisiä piirteitä ovat suuri ja koukkupäinen nokka ja usein värikäs höyhenpuku.


title: Isaac Peral (C1)

text: Isaac Peral (runkonumero C1) oli Espanjan laivaston vuonna 1927 vesille laskettu C-luokan sukellusvene.


title: Isaac Peral (C1)

text: Alus tilattiin SECN:ltä Cartagenasta, missä köli laskettiin 19. kesäkuuta 1923. Alus laskettiin vesille 31. maaliskuuta 1927 ja otettiin palvelukseen 18. heinäkuuta 1928.


title: Isaac Peral (C1)

text: Alus poistettiin palveluksesta 30. tammikuuta 1950.


title: Meaghan Rath

text: Meaghan Rath (s. 18. kesäkuuta 1986 Montreal, Quebec) on kanadalainen näyttelijä. Hänet tunnetaan parhaiten Sally Malikina Syfyn tieteissarjasta "Being Human" ja Tani Reynä CBS:än poliisisarjasta "Havaiji 5-0". Rath opiskeli filmitieteen ja viestinnän linjalla Dawson Collegessa.


title: Meaghan Rath

text: Meaghanin pikkuveli on näyttelijän töitä tekevä Jesse Rath.


title: Veka Pyyny

text: Veka Pyyny (s. 4. tammikuuta 2000) on suomalainen jalkapalloilija, pelipaikaltaan keskikenttäpelaaja. Pyyny pelaa Rovaniemen Palloseuran B-junioreissa sekä miesten edustusjoukkueessa.


title: Veka Pyyny

text: 29. tammikuuta 2017 Pyyny teki debyyttinsä miesten tasolla Suomen Cupissa Haukiputaan Palloa vastaan, kun Juha Malinen vaihtoi hänet kentälle Cem Felekin tilalle. Veikkausliigassa Pyyny pelasi ensimmäisen kerran 8. huhtikuuta 2018 kauden avausottelussa MIFK:a vastaan, kun hänet vaihdettiin ottelun lopussa Agnaldo Moraesin tilalle.


title: Simon Marius

text: Simon Marius (latinisoitu saksalaisesta nimestä "Simon Mayr," 20. tammikuuta 1573 – 5. tammikuuta 1625) oli saksalainen tähtitieteilijä. Hän syntyi Gunzenhausenissa, lähellä Nürnbergiä, mutta eli suurimman osan elämästään Ansbachissa.


title: Simon Marius

text: Vuonna 1614 hän julkaisi teoksensa "Mundus Iovialis", jossa hän kuvailee Jupiteria ja sen kuita. Hän väitti kirjassa, että löysi planeetan neljä kuuta ennen Galileita.


title: Sampo Ala

text: Sampo Ala (s. 18. tammikuuta 2002) on suomalainen jalkapalloilija, pelipaikaltaan hyökkääjä. Ala pelaa Rovaniemen Palloseuran B-junioreissa sekä miesten edustusjoukkueessa.


title: Sampo Ala

text: Ala solmi RoPS:n kanssa kolmivuotisen sopimuksen maaliskuussa 2018 ja teki debyyttinsä miesten tasolla Suomen Cupin ottelussa KuPS:aa vastaan 10. maaliskuuta 2018.


title: Rasmus Degerman

text: Rasmus Degerman (s. 23. huhtikuuta 2001) on suomalainen jalkapalloilija, pelipaikaltaan keskikenttäpelaaja. Degerman pelaa Rovaniemen Palloseurassa.


title: Rasmus Degerman

text: Degerman teki debyyttinsä miesten tasolla Suomen Cupin ottelussa OPS:aa vastaan 11. helmikuuta 2017. Veikkausliigadebyytin Degerman teki 18. toukokuuta 2018 ottelussa FC Lahtea vastaan, jossa hän pelasi reilut 15 minuuttia.


title: Valhalla (kraatteri)

text: Valhalla on Aurinkokunnan suurin moni-renkainen kraatteri. Se sijaitsee Kallistossa (yksi Jupiterin kuista). Se on nimetty Valhallan mukaan, Odinin sali minne soturit viedään kuoltuaan.


title: Asgard (kraatteri)

text: Asgard on toiseksi suurin monirenkainen kraatteri Kallistossa. Sen ympärysmitta on 1 600 km. Se on nimetty Asgårdin mukaan, skandinaavisten jumalten valtakunta.


title: Elizabeth Roemer

text: Elizabeth Roemer (1929 – 8. huhtikuuta 2016) oli amerikkalainen tähtitieteilijä, joka tutki komeettoja ja asteroideja.


title: Elizabeth Roemer

text: Roemer oli professori Arizonan yliopistossa. Hän löysi kaksi asteroidia: "1930 Lucifer" ja "1983 Bok". Asteroidi "1657 Roemera" on nimetty hänen mukaansa.


title: Eerik Kantola

text: Eerik Kantola (s. 9. maaliskuuta 2000) on suomalainen jalkapalloilija, pelipaikaltaan puolustaja. Kantola pelaa Rovaniemen Palloseurassa.


title: Eerik Kantola

text: Kantola teki debyyttinsä miesten tasolla Suomen Cupin ottelussa AC Oulua vastaan 6. helmikuuta 2017. Veikkausliigassa Kantola esiintyi ensimmäisen kerran 19. toukokuuta 2017 Veikkausliigan vierasottelussa SJK:a vastaan, kun RoPS kärsi loukkaantumisista ja sairastumisista. Kantola vaihdettiin tauolla Lassi Järvenpään tilalle.


title: Charles Dillon Perrine

text: Charles Dillon Perrine (heinäkuun 28. 1867 - kesäkuun 21. 1951) oli yhdysvaltalainen tähtitieteilijä joka eli Argentiinassa. Hän voitti Lalande-palkinnon vuonna 1897.


title: Charles Dillon Perrine

text: Hän syntyi Steubenvillessa, Ohiossa. Hän työskenteli Lickin observatoriossa vuodesta 1893 vuoteen 1909 asti. Hän löysi kaksi Jupiterin kuuta: Himalia (1904) ja Elara (1905).


title: Jimi Vaarala

text: Jimi-Jasper Vaarala (s. 21. syyskuuta 2000) on suomalainen jalkapalloilija, pelipaikaltaan maalivahti. Vaarala pelaa Rovaniemen Palloseurassa.


title: C2 (1928)

text: C2 oli Espanjan laivaston vuonna 1928 vesille laskettu C-luokan sukellusvene.


title: C2 (1928)

text: Alus tilattiin SECN:ltä Cartagenasta, missä köli laskettiin 15. syyskuuta 1923. Alus laskettiin vesille 4. toukokuuta 1928 ja otettiin palvelukseen vielä samana kesänä 19. heinäkuuta.


title: C2 (1928)

text: Alus poistettiin palveluksesta 6. kesäkuuta 1951.


title: Juhani Kangas

text: Juhani Kangas (s. 27. huhtikuuta 1998) on suomalainen jalkapalloilija, pelipaikaltaan maalivahti. Kangas pelaa Rovaniemen Palloseurassa.


title: Juhani Kangas

text: Kangas teki RoPS:n kanssa kaksivuotisen sopimuksen marraskuussa 2016. Kangas teki debyyttinsä miesten tasolla Suomen Cupin ottelussa FC Hakaa vastaan 20. huhtikuuta 2016.


title: Juhani Kangas

text: Veikkausliigassa Kangas esiintyi ensimmäisen kerran 15. lokakuuta 2017 Veikkausliigan ottelussa VPS:aa vastaan. Päävalmentaja Juha Malinen teki erikoisen ratkaisun ottelun lisäajalla tilanteen ollessa 3–0, kun hän vaihtoi Kankaan maalille Antonio Regueron tilalle. Reguerolla ei ollut tilanteessa mitään vammaa ja ottelun jälkeen Malisen temppua kritisoitiin sosiaalisessa mediassa "nöyryytykseksi" VPS:aa kohtaan. Malinen kuitenkin kertoi, että Kankaan vaihtaminen kentälle oli kiitos kahden vuoden tunnollisesta harjoittelusta edustusjoukkueen mukana.


title: C4 (1929)

text: C4 oli Espanjan laivaston vuonna 1929 vesille laskettu C-luokan sukellusvene.